@001A *, ,DAM PA'I CHOS MNGON PA MDZOD KYI DGONGS 'GREL GYI BSTAN
BCOS THUB BSTAN NOR BU'I GTER MDZOD DUS GSUM RGYAL BA'I BZHED DON
KUN GSAL LAS GNAS BDUN PA BZHUGS SO, ,

@001B #, ,NA MO GU RU MANYDZU GHO sh'A YA SVA RA SVA STYEE, ,BLA
MA MCHOG GSUM LHAG PA'I LHA RNAMS LA, ,DANG PA'I MIG BLTAS YON
TAN DBAL

DRAN TE, ,YID CHES SEMS KYIS GUS BZHIN LUS BTUD DE, ,ZHABS SEN
NOR BU 'BRAL MED SNYING KHAR 'DZIN, ,DBANG PO MIG DRAN MI GSAL
RGAS PA YIS, ,LUS

KYANG GNYER MAR BYAS KYANG SHES BCU 'DON, ,'KHRUL MED 'CHAD LA
DRUG LDAN PAD MTSOR DANG, ,BYIS RNAMS DGA' TSAL SPO BZHIN SEMS MI
NGAL, ,GNYIS PA MKHAS

BAR BYA BA'I YON TAN GTAN LA DBAB PA LA SHES PA'I YON TAN GTAN LA
DBAB PA DANG, SNYOMS 'JUG GI YON TAN GTAN LA DBAB PA GNYIS, DANG
PO LA, YE SHES KYI RANG

@002A #, ,BZHIN DANG, LDAN TSUL DANG, 'THOB TSUL, KHYAD PAR GYI
CHOS DANG BZHI, DANG PO LA BZOD SHES DANG LTA BA'I KHYAD PAR,
SHES BCU'I RNAM

BZHAG ,DE DAG GI KHYAD CHOS DANG GSUM, DANG PO NI, DRI MED BZOD
RNAMS SHES PA MIN, ,ZAD DANG MI SKYE'I BLO LTA MIN, ,DE LAS GZHAN
'PHAGS BLO GNYIS KA ,GZHAN

SHES DRUG NI LTA PA'ANG YIN, ,ZHES BYUNG, 'DI DANG BSTAN BCOS
LAS, BZOD PA RNAMS, ZHES DANG, SHES PA RNAMS, ZHES DANG, YANG DAG
PA'I LTA BA, ZHES

DANG; YANG DAG PA'I SHES PA ZHES KYANG 'BYUNG NA BZOD PA YIN LA
SHES PA MA YIN PA DANG, YANG DAG PA'I SHES PA YIN LA YANG DAG
PA'I LTA BA MA YIN PA YOD DAM ZHE NA YOD DE,

@002B DE LA DU MA YOD PA'I PHYIR, DRI MED BZOD PA BRGYAD KYI SHES
RAB RNAMS NI, BZOD SHES GNYIS KYI SHES PA MA YIN TE, DE YUL LA MI
SKRAG PA'I BZOD PA'AM 'DOD PA'I NGO BOR SKYES KYANG YUL THE TSOM
SPANGS PA'I NGES

PA'I NGO BOR MA SKYES PA'I PHYIR, DE 'DRA'I THE TSOM DANG LDAN
PA'I PHYIR, DER THAL, DE 'DRA'I THE TSOM SPONG BYED KYI BAR CHAD
MED LAM MA YIN PA'I PHYIR, KHYAB STE, RTZA BAR, 'GAG PAR 'GYUR
BA'I LAM GYIS NI, ,DE YI SGRIB

PA RAB TU SPONGS, ,ZHES GSUNGS PA'I PHYIR, MA KHYAB MTSAMS KYI
RTAGS GRUB STE, RTZA BAR, DRI MED BZOD RNAMS SHES PA MIN, ,ZHES
DANG, RGYAL SRAS MA LAS, BZOD PA RNAMS NI BZOD PA'I NGO BOR SKYE
YI,

NGES PA'I NGO BO NI MA YIN PAS SHES PA MIN NO, ,ZHES BRJOD DO,
,ZHES GSUNGS PA'I PHYIR, SHES PA BCU KA NGES PA'I NGO BO MI DGOS
KYANG BZOD PA DE BCU GANG YANG MIN LA 'DIR SHES BZOD GNYIS KYI
SHES PA'I DBANG DU

BYAS PAR GSAL LO, ,GZHAN DU BYAS NA 'GAL PA SDUD DO, ,BZOD BA
BRGYAD KYI SHES RAB DE CHOS CAN, LTA BA YIN TE, YANG DAG PAR RTOG
PA'I BDAG NYID CAN GYI SHES RAB YIN PA'I PHYIR TE, DES NA DE
'DRA'I SHES RAB NI

BZOD PA DANG LTA BA YIN LA SKABS 'DI'I SHES PA MA YIN PA'I PHYIR
TE, RANG 'GREL LAS, BZOD PA RNAMS LTA BA YIN GYI SHES PA MA YIN
PA DE BZHIN DU, ZHES GSUNGS PA'I PHYIR, ZAD PA DANG MI SKYE BA
SHES PA'I BLO

@003A *, ,CHOS CAN, LTA BA MA YIN TE, NYE BAR RTOG PA MED CING
YONGS SU TSOL BA'I BSAM PA CAN MA YIN PA'I PHYIR, KHYAB STE, LTA
BA ZHES PA BYED TSIG YIN PAS LTA RTOG DANG TSOL BA'I RANG

BZHIN YIN DGOS PA'I PHYIR DANG, MI SLOB PA DAG GIS BDEN PA LTA BA
DANG TSOL BA MI BYED PA'I PHYIR, RTZA BAR, ZAD DANG MI SKYE'I BLO
LTA MIN, ,ZHES DANG, RGYAL SRAS MA LAS, 'DI JI SRID BYA BA MA
BYAS PA DE SRID DU

SDUG BSNGAL LA SOGS PA'I BDEN PA DAG LA NYE BAR RTOG CING, ZHES
PA NAS, BDAG GIS SDUG BSNGAL YONGS SU SHES TE YANG SHES PAR BYAR
MED DO, ,ZHES BYA BA LA SOGS PAR SO SOR RTOG PA TZAM DU ZAD DE,
DE LTA

BAS NA DE DAG GI LTA PA'I NGO BO NYID MA YIN NO, ,ZHES GSUNGS
PA'I PHYIR, BZOD PA DANG ZAD DANG MI SKYE SHES PA DAG LAS GZHAN
PA'I SDUG BSNGAL CHOS SHES SOGS BRGYAD KYI SHES RAB CHOS CAN,
BZOD SHES KYI SHES PA

DANG LTA BA GNYIS KA YIN TE, RANG GI YUL DE LA THE TSOM SPANGS
PAS DES PA'I NGO BO DANG, NYE BAR RTOG PA'I NGO BO YIN PA'I
PHYIR, RTZA BAR, DE LAS GZHAN 'PHAGS BLO GNYIS KA ,ZHES DANG,
GANG SPEL LAS, DE

NI NYE BAR RTOGS PA ZHUGS PA YANG YIN LA, DE'I YUL CAN GYI THE
TSOM SPANGS PA YANG YIN TO, ZHES GSUNGS PA'I PHYIR DANG, SHES RAB
LA 'GREL BA 'GREL BSHAD GSUM KAS BSHAD DO, ,ZAG MED LAS GZHAN

@003B 'JIG RTEN PA'I SHES RAB RNAM SHES TSOGS DRUG DANG CHAGS
SOGS DANG MTSUNGS LDAN MI DGE BA DANG LUNG MA BSTAN GYI SHES RAB
NI LTA BA MA YIN TE, LTA BA DANG SHES PA GNYIS KYI NANG NAS SHES
PA YIN PA'I PHYIR TE, KUN RDZOB

SHES PA YIN PA'I PHYIR, ZHES SBYIR BTANG BA'I PHYIR, RTZA BAR,
GZHAN SHES, ZHES DANG, RGYAL SRAS MA LAS, GZHAN ZHES BYA BA NI
'JIG RTEN PA STE, DE NI THAMS CAD SHES PA YIN NO, ,ZHES DANG,
GZHAN NI

LTAR MA YIN NO GZHAN GANG ZHE NA, SNGAR BSHAD PA'I 'JIG RTEN PA
GANG YIN PA'O, ,ZHES DANG, GANG SPEL LAS, 'JIG RTEN PA'I SHES RAB
THAMS CAD SHES PA YIN PA 'DI NI SPYIR BTANG BA YIN LA, SPYIR
BTANG PA

'DI'I DMIGS KYIS BSAL BA NI BRTZAMS PA NI DRUG NI LTA PA'ANG YIN,
ZHES GSUNGS PA'I PHYIR, DES NA SHES BCU'I ZAG BCAS ZAG MED THAMS
CAD BSDUS PAS BZOD PA SHES PA MIN TSUL YANG SNGAR LTAR BSHAD DGOS
LA

KHYAB PAR 'DI LA 'BRU DANG DON GNYIS KA NOR BA MANG DU BOD 'DIR
BYUNG NGO, ,'JIG LTA MTHAR LTA LOG LTA MCHOG 'DZIN GYI LTA BA
GNYIS DANG 'JIG RTEN PA'I YANG DAG PA'I LTA BA DANG DRUG CHOS
CAN, KUN RDZOB SHES PAR MA

ZAD LTA BA'ANG YIN TE RTOG CING TSOL BA'I PHYIR TE, RTZA BAR,
DRUG NI LTA BA'ANG YIN, ZHES DANG, RANG 'GREL LAS, 'JIG RTEN PA'I
SHES PA RNAM PA DE DRUG NI LTA BA YIN GYI GZHAN NI LTA BA MA YIN
NO, ,ZHES DANG,

@004A *, ,GANG SPEL LAS, 'DOD CHAGS LA SOGS PA DAG NI DER CHER
GSAL PA YIN GYI, SHES RAB NI MA YIN LA, ZHES SOGS GSUNGS PA'I
PHYIR, GNYIS PA LA MDOR BSTAN DANG,

RGYAS BSHAD GNYIS, DANG PO NI SHES PA ZAG BCAS ZAG PA MED, CES
BYUNG SKABS 'DIR BSHAD PA'I SHES PA BCU YOD DE, MDO LAS SHES PA
NI BCU STE, 'DI LTAR CHOS SHES PA DANG, RJES SU SHES PA DANG, KUN

RDZOB SHES PA DANG, PHA ROL GYI SEMS SHES PA DANG, SDUG BSNGAL
SHES PA DANG, KUN 'BYUNG SHES PA DANG, 'GOG PA SHES PA DANG, LAM
SHES PA DANG, ZAD PA SHES PA DANG, MI SKYE BA SHES PA'O, ,

ZHES GSUNGS PA'I PHYIR, DE BCU PO THAMS CAD BSDUS NA GNYIS SU 'DU
STE, ZAG BCAS KYI SHES PA DANG ZAG MED KYI SHES PA GNYIS SU 'DU
BA'I PHYIR, RGYAS BSHAD LA, SPYIR BSTAN PAS GSUM DU BSHAD PA, BYE
BRAG TU BSHAD PA

GNYIS, DANG PO NI, DANG PO KUN RDZOB CES BYA'O, ,ZAG MED RNAM
GNYIS CHOS DANG NI, ,RJES SU SHES PA KHO NA YIN, ,KUN RDZOB YUL
NI THAMS CAD DO, ,CHOS SHES BYA BA'I SPYOD YUL NI, ,'DOD SDUG

BSNGAL SOGS RJES SHES PA'I, ,SPYOD YUL GONG MA'I SDUG BSNGAL
SOGS, ,ZHES BYUNG, SHES PA GNYIS PO DE SHES BCU'I SHES PA GSUM DU
'JOG PA YIN TE, DANG PO SHES PA ZAG BCAS KUN RDZOB SHES PA ZHES
BYA LA,

@004B ZAG MED LA CHOS SHES DANG RJES SU SHES PA'I RNAM PA GNYIS
KHO NA YIN PA'I PHYIR, RTZA BAR, DANG PO KUN RDZOB CES BYA'O,
,ZAG MED RNAM GNYIS CHOS NGANG NI, ,RJES SU SHES PA KHO NA YIN,
,ZHES DANG, RANG 'GREL LAS,

SHES PA 'DI GNYIS NI GSUM YIN TE, ZHES GSUNGS PA'I PHYIR, KUN
RDZOB SHES PA'I DMIGS PAR CHOS THAMS CAD YOD DE, DE'I DMIGS PA MA
YIN PA'I CHOS MED PA'I PHYIR, DER THAL, KUN RDZOB SHES PA LA

DAG MI DGE LUNG MA BSTAN DU MA YOD PAS, KUN RDZOB SHES PA DGE BAS
ZAG BCAS THAMS CAD SDUG BSNGAL NAS 'GOG PA'I BAR 'DUS BYAS THAMS
CAD MI RTAG PA DANG, CHOS THAMS CAD BDAG MED PAR RTOG PA SOGS

YOD PA'I PHYIR, RTZA BAR, KUN RDZOB YUL NI THAMS CAD DO, ,ZHES
DANG, GANG SPEL LAS, KUN RDZOB SHES PA DGE BA'I SDUG BSNGAL SHES
PAR BYA ZHES PA NAS, BDAG MED PA'I RNAM PA CAN CHOS THAMS CAD LA
DMIGS

PA DANG, ,SOGS GSUNGS PA'I PHYIR, CHOS SHES KYI SPYOD YUL YOD DE,
CHOS SHES KYI SPYOD YUL 'DOD PA'I SDUG BSNGAL DANG SOGS SGRAS
'DOD PA'I KUN 'BYUNG LAM 'GOG PA DAG LA DMIGS PA'I PHYIR, RTZA
BAR, CHOS SHES BYA

PA'I SPYOD YUL NI, ,'DOD SDUG BSNGAL SOGS, ZHES GSUNGS PA'I
PHYIR, RJES SHES KYI DMIGS PA YOD DE, DE'I SPYOD YUL GONG MA'I
SDUG BSNGAL DANG SOGS SGRAS GONG GI KUN 'BYUNG DANG 'GOG LAM
RNAMS LA YIN PA'I PHYIR,

@005A *, ,RTZA BAR, RJES SHES PA'I, ,SPYOD YUL GONG MA'I SDUG
BSNGAL SOGS, ZHES SO, ,GNYIS PA LA PHA ROL SEMS SHES DANG, ZAD
DANG MI SKYE SHES PA GNYIS, DANG PO LA CHOS SHES RJES SHES

KYI DBYE BA DANG PHA ROL SEMS GNYIS, DANG PO LA, GNYIS LAS BRGYAD
DU DBYE BA, BZHI LAS BCU GNYIS SU DBYE BA GNYIS, DANG PO NI, DE
DAG NYID BDEN BYE BRAG GIS, BZHI STE, ZHES BYUNG, CHOS SHES RJES
SHES DE DAG

NYID LA BRGYAD YANG YOD DE, BDEN PA BZHI'I BYE BRAG STE KHYAD PAR
'OG MA'I BDEN BZHI LA DMIGS PA'I CHOS SHES BZHI DANG GONG MA'I
BDEN BZHI LA DMIGS PA'I RJES SHES BZHI YOD PA'I PHYIR, GNYIS PA
NI, RNAM

BZHI DE DAG NI, MI SKYE BA DANG ZAD PA SHES, DE GNYIS DANG PO
SKYE BA NI, SDUG BSNGAL RGYU RJES SHES PA YIN, ZHES BYUNG, CHOS
SHES RJES SHES BZHI BO DE LAS SHES PA BCU GNYIS YOD DE, LTA BA'I
RANG BZHIN MA

YIN PA'I CHOS SHES BZHI DANG, RJES SHES BZHI LA RGYUN CHAGS PA'I
DBANG DU BYAS NAS ZAD SHES BZHI DANG MI SKYE BA SHES PA BZHI STE
BRGYAD YOD PA'I PHYIR TE, RTZA BAR, RNAM BZHI DE DAG NI, MI SKYE
BA DANG ZAD

PA SHES, ZHES DANG, RANG 'GREL LAS, CHOS SHES PA DANG RJES SU
SHES PA LTA PA'I RANG BZHIN MA YIN PA RNAM PA BZHI BO DE DAG KHO
NA ZAD PA SHES PA DANG, MI SKYE BA SHES PA, ZHES DANG, GANG SPEL

@005B LAS; ZAD PA DANG, MI SKYE BA SHES PA RGYUN CHAGS PAR 'JUG
PA DAG BDEN PA BZHI LA DMIGS PA'I PHYIR TE, ZHES GSUNGS PA'I
PHYIR DANG, RGYAL SRAS MA LAS, CHOS DANG RJES SU SHES PA GNYIS PO
LTA BA'I RANG

BZHIN MA YIN PA, ZHES PA NAS, ZAD PA SHES PA DANG MI SKYE BA SHE
PA ZHES BYA'O, ,ZHES GSUNGS PA'I PHYIR, ZAD PA DANG MI SKYE SHES
PA DE GNYIS DANG PO SKYES PA NI SDUG KUN LA DMIGS PA NI RJES SHES
YIN TE,

SRID RTZE'I SGOM SPANG DGU PA LA DMIGS NAS RDO RJE LTA BU'I RJES
SU DANG PO ZAD SHES SDUG BSNGAL SHES SO SOGS DANG, DE NAS MI SKYE
SHES PA SDUG BSNGAL SHES TE SLAR SHE PAR BYA BA MED DO SOGS SKYE
BA'I PHYIR TE, DPER

NA; DUG MDA' PHOG STE SHI BA YAN LAG THAMS CAD LA KHYAB NAS SHI
BA'I TSE RMA'I PHYOGS KHO NAR GNAS PA LTAR RNAL 'BYOR PA'I 'DI'I
SHES PA SRID RTZE'I PHUNG PO'I MTSAN NYID KHO NA LA GNAS PA'I
PHYIR, RTZA BAR, DE GNYIS

DANG POR SKYES PA NI, ,SDUG BSNGAL RGYU RJES SHES PA YIN, ,ZHES
SO, ,DE YANG RDO RJE LTA BU DANG DE GNYIS DMIGS PA GCIG PA DANG
MI GCIG PA GNYIS YOD DE RDO RJE LTA BU BDEN BZHI LA DMIGS PA SRID
PAS SDUG KUN LA

DMIGS NA DANG POR SKYES PA'I ZAD DANG MI SKYE SHES PA DANG DMIGS
PA GCIG LA 'GOG LAM LA DMIGS NA MI GCIG PA'I PHYIR, GNYIS PA NI,
BZHI LAS PHA ROL SEMS RIG PA, ,DES NI SA DBANG GANG ZAG 'DAS,
,ZHIG

@006A *, ,DANG MA SKYES MI RIG GO ,CHOS RJES BLO PHYOGS PHAN TSUN
MIN, ,NYAN THOS MTHONG PA'I SKAD CIG GNYIS, ,RIG STE BA SE RU LTA
BUS GSUM, ,SANGS RGYAS SPYOR BA MED PAR KUN, ,ZHES BYUNG

PHA ROL SEMS SHES DE LAM SHES CHOS SHES RJES SHES KUN RDZOB SHES
PA BZHI'I RANG BZHIN CAN YIN TE, PHA ROL SEMS SHES LA ZAG BCAS
ZAG MED LA DMIGS PA GNYIS YOD PA'I ZAG BCAS LA DMIGS PA GANG YIN

KUN RDZOB SHES PA DANG, ZAG MED LA DMIGS PA NI LAM SHES KYIS
KHYAB CING DE LA CHOS SHES RJES SHES GNYIS YOD PAS GSUM DANG BZHI
YOD PA'I PHYIR, RTZA BAR, BZHI LAS PHA ROL SEMS RIG PA, ,ZHES
DANG,

GANG SPEL LAS, GZHAN GYI SEMS SHES PA NI ZAG PA DANG BCAS PA DANG
ZAG PA MED PA LA DMIGS PA STE, ZHES SOGS GSUNGS PA'I PHYIR, PHA
ROL SEMS SHES KYI YUL NGES PA CAN YIN TE, SA 'OG MA'I SEMS SHES

KYIS SA 'DAS PA GONG MA'I SEMS MI RIG, DBANG RTUL DAD MOS LTA
BU'I NGES DBANG PO 'DAS PA MTHONG THOB PA'I SEMS MI RIG ,PHYIR MI
'ONG GI DES GANG ZAG 'DAS PA DGRA BCOM GYI SEMS MI SHES PA'I
PHYIR TE, 'DAS TSUL

YANG DE DAG GI YUL LAS 'DAS PA YIN PA'I PHYIR, RTZA BAR, DES NI
SA DBANG GANG ZAG 'DAS, ,MI RIG GO ,ZHES GSUNGS PA'I PHYIR, DE DA
LTAR PA KHO NA'I YUL CAN YIN TE, DES PHA ROL KYI SEMS ZHIG PA
'DAS PA DANG,

@006B MA SKYES PA MA 'ONGS PA MI RIG PA'I PHYIR, RTZA BAR, ZHIG
DANG MA SKYES MI RIG GO, ,ZHES GSUNGS PA'I PHYIR, GZHAN YANGS
GCIG LA DMIGS PA MA YIN PAS KYANG PHAN TSUN YUL SO SOR DES TE,
CHOS SHES PHYOGS DANG RJES SHES PHYOG LA,

DMIGS PA PHAN TSUN MI SHES PA'I PHYIR TE, DE GNYIS 'DOD KHAMS
DANG GONG MA'I GNYEN PO LA SO SOR DMIGS PA'I PHYIR, RTZA BAR,
CHOS RJES BLO PHYOGS PHAN TSUN MIN, ZHES SO, ,MTHONG LAM LA PHA
ROL SEMS

SHES MED KYANG MTHONG LAM DMIGS YUL BYAS PA'I PHA ROL SEMS SHES
GSUM YOD DE, NYAN THOS KYI DES MTHONG BA'I LAM CHOS BZOD CHOS
SHES SKAD CIG MA DANG PO GNYIS RIG LA GZHAN MI RIG PA GANG ZHIG,
,BSE RU

LTA BU'I DES SKAD CIG DANG PO GNYIS DANG BRGYAD PA KUN 'BYUNG
RJES SHES DANG GSUM RIG LA GZHAN MI RIG ,SANGS RGYAS KYIS SBYOR
BA MED PAR MTHONG LAM SKAD CIG MA KUN MKHYEN PA'I PHYIR, DANG PO
GRUB STE, SKAD CIG MA

RNAMS DMIGS RNAMS MI MTHUN PAS DE SHES CHED DU SBYOR BA BYAS NA
MTHONG LAM SKAD CIG KUN 'GAG LA 'GAG PA YUL DU MI BYED PA'I PHYIR
TE, SBYOR BA CHEN POS SGRUB DGOS PA'I PHYIR, RTZA BAR, NYAN THOS
MTHONG BA'I

SKAD CIG GNYIS, ,RIG STE, ZHES DANG, RGYAL SRAS MA LAS, NYAN THOS
KYI GZHAN SEMS RJES SU SHES PA'I PHYOGS DANG MTHUN PA LA DMIGS PA
DE NI SBYOR BA CHEN POS SGRUB PAR BYA BYA YIN TE, ZHES GSUNGS
PA'I

@007A *, ,PHYIR; RANG BZHIN GYIS DBANG PO RTUL POS MNGON SHES BU
LA BAS KYANG YIN NO, ,GNYIS PA GRUB STE, DE SBYOR BA CHUNG BAS
DANG PO GNYIS DANG BRGYAD PA YAN CHAD DANG GSUM RIG KYANG DE

DES DMIGS RNAMS MI 'DRA BAS SBYOR BA GZHAN DGOS SHING DE BAR
MTHONG LAM 'GAG ZIN PA'I PHYIR, RTZA BAR, BAS RU LTA BUS GSUM,
ZHES DANG, RANG 'GREL LAS, GSUM SHES TE SBYOR BA CHUNG PA'I PHYIR
RO, ,

ZHES SO, ,'DI 'ANG RANG BZHIN GYI DPANG 'BRING YIN PAS MNGON SHES
NYAN THOS LAS MYUR RO, ,GSUM PA GRUB STE, DES BSKAL CHEN GRANGS
MED GSUM DU TSOGS GNYIS BSAGS PAS THUGS KYI DBANG PHYUG THOB PA'I

PHYIR; RTZA BAR, SANGS RGYAS SBYOR PA MED PAR KUN ,ZHES DANG,
GANG SPEL LAS, GRANGS MED PA GSUM SOGS GSUNGS PA'I PHYIR, ,GNYIS
PA ZAD PA DANG MI SKYE SHES PA NI, ,ZAD PA SHES PA BDEN RNAMS

LA; ;YONGS SHES LA SOGS NGES PA'O, ,YONGS SHES BYAR MED CES LA
SOGS, ,MI SKYE BA YI BLOR 'DOD DO, ,ZHES BYUNG, ZAD DANG MI SKYE
SHES PA'I BLO GNYIS KYI KHYAD PAR YOD DE, ZAD PA SHES PA BDEN
BZHI

LA SDUG BSNGAL YONGS SU SHES SO, ,SOGS SGRAS KUN 'BYUNG SPANGS
SO, ,'GOG PA MNGON DU BYAS SO, ,LAM BSGOM MO ZHES SHES PA DANG,
SDUG BSNGAL YONGS SU SHES TE YANG YONGS SU SHES PAR BYAR MED DO,
,SOGS SGRAS

@007B KUN 'BYUNG SPANGS SO YANG SPANG BAR BYAR MED DO, ,'GOG PA
MNGON DU BYAS TE YANG MNGON DU BYAR MED DO, ,BDAG GIS LAM BSGOM
TE YANG LAM BSGOM DU MED DO ZHES SHES PA DE MI SKYE BA'I BLOR
'DOD PA'I PHYIR, BSTAN BCOS LAS, ZAD PA

SHES PA GANG ZHE NA, ZHES SOGS BYUNG, DE LA JI LTAR NA RTOG PA'I
ZAG MED KYI SHES PAS DE LTAR SHES TE MI SHES PAR THAL, RNAM PAR
MI RTOG PA'I BLO YIN PA'I PHYIR, RANG 'GREL LAS, JI LTAR NA ZAG
PA MED PA'I SHES

PAS DE LTAR SHES ZHE NA, ZHES SO, ,BSTAN BCOS KYI RNAM PAR MI
RTOG PA'I BLO SNGON DU BTANG BA'I RJES THOB TU DE LTA BUR SHES PA
YIN TE, BSTAN BCOS LAS, LAM BSGOM PAS SO ZHES BYA BAR SHES PA
DE'I RGYU LAS BYUNG

BA'I SHES PA DANG, ZHES GSUNGS PA'I PHYIR, ZHES 'DOD DE, RANG
'GREL LAS, KHA CHE BA RNAMS NA RE, BSTAN BCOS LAS DE'I RJES LA
LANGS PAS DE LTAR SHES TE, ZHES GSUNGS PA'I PHYIR, GSUM PA KHYAD
CHOS LA SHES PA

BCUR 'JOG PA'I RGYU MTSAN, GNYEN PO'I KHYAD PAR, RNAM PA'I KHYAD
PAR DANG GSUM, ,DANG, PO NI, RANG BZHIN DANG NI GNYEN PO DANG
,RNAM SPYOD YUL DANG, ,SBYOR DANG BYA BA BYA SNYID DANG, ,RGYU
RGYAS PA LAS BCU YIN

NO; ;ZHES BYUNG, SHES PA DE DAG BSDUS NA GSUM YIN KYANG BCUR 'JOG
PA'I RGYU MTSAN YOD DE, RANG BZHIN LAS KUN RDZOB SHES PA BZHAG
,GNYEN PO LAS CHOS SHES DANG RJES SHES DANG, RNAM PA LAS SDUG
BSNGAL DANG,

@008A *, ,KUN 'BYUNG SHES PA DANG, RNAM PA DANG DMIGS PA LAS NI
'GOG PA SHES PA DANG LAM SHES PA DAG DANG, SBYOR BA LAS PHA ROL
GYI SEMS SHES PA DANG, BYA BA BYAS PA LAS NI ZAD SHES DANG,

RGYU RGYAS PA LAS NI MI SKYE BA SHES PA BZHAG PA'I PHYIR, DANG PO
GRUB STE, DES RANG BZHIN KUN RDZOB PA SHES LA DON DAM PA MI SHES
PA'I PHYIR, RTZA BAR, RANG GZHAN DANG NI, ZHES DANG, GANG SPEL
LAS, YANG CI'I PHYIR KUN

RDZOB SHES PA CHOS THAMS CAD KYI YUL CAN NYID YIN YANG DON DAM PA
MA YIN, ZHE NA, ZAG PA DANG BCAS PA'I PHYIR RO, ,ZHES GSUNGS PA'I
PHYIR, GNYIS PA GRUB STE, DE GNYIS RIM BZHIN 'DOD KHAMS DANG GONG

MA'I GNYEN PO YIN PA'I PHYIR, RTZA BAR, GNYEN PO DANG, ZHES SO,
,GSUM PA GRUB STE, ZAG BCAS NYER LEN GYI PHUNG BO RNAMS SDUG BDEN
YIN PAS DE GNYIS DMIGS PA GCIG KYANG RNAM PA SDUG BSNGAL DANG KUN

'BYUNG SOGS THA DAD PA'I PHYIR, RTZA BAR, RNAM PA ZHES DANG, RANG
'GREL LAS, RNAM PA DANG DMIGS PA THA MI DANG PA'I PHYIR RO, ,ZHES
GSUNGS PA'I PHYIR, BZHI PA GRUB STE, DE GNYIS DMIGS PA DANG RNAM
PA GNYIS KA THA DAD

PA'I PHYIR, RTZA BAR, RNAM PA SBYOD YUL LO, ,ZHES DANG, RANG
'GREL LAS, RNAM PA DANG DMIGS PA THA DAD PA'I PHYIR RO, ,ZHES
GSUNGS PA'I PHYIR, LNGA BA GRUB STE, SEMS SO SO LA'ANG SBYOR BA
SO SOR DGOS PA'I PHYIR, RTZA BAR,

@008B SBYOR DANG, ZHES DANG, GANG SPEL LAS, DE'I PHYIR DE NI
SBYOR BA KHO NA LAS RNAM PAR GZHAG GIS, DMIGS PA LAS NI MA YIN
NO, ,ZHES GSUNGS PA'I PHYIR, DRUG PA GRUB STE, BYA BA BYAS PA'I
RGYUD LA DANG BO KHO NAR SKYE BA'I

PHYIR; RTZA BAR, BYA BA BYAS PA NYID DANG, ZHES DANG, RANG 'GREL
LAS, BYA BA BYAS PA'I RGYUD LA DANG PO NYID DU SKYE PA'I PHYIR
RO, ,ZHES SO, ,BDUN PA GRUB STE, ZAD MED KYI SHES PA SNGA MA
THAMS CAD KYI SKAL MNYAM

KYI RGYU BYAS PAS RGYA RGYAS PA LAS DE BYUNG LA ZAD SHES ZAG MED
KYI SKAL MNYAM LAS MA BYUNG PA'I PHYIR, RTZA BAR, RGYU RGYAS PA
LAS BCU YIN NO, ,ZHES DANG, RANG 'GREL LAS, ZAG PA MED PA'I SHES
PA THAMS CAD KYI RGYU

CAN YIN PA'I PHYIR RO, ,ZHES SO, ,GNYIS PA NI, SGOM PA'I LAM LA
'GOG PA'AM, LAM LA CHOS SHES GANG YIN TE, KHAMS GSUM KYI NI GNYEN
PO YIN, 'DOD PA'I KHAMS KYI RJES MA YIN, ,ZHES BYUNG,

'O NA; CHOS SHES 'DOD PA'I GNYEN PO DANG RJES SHES GONG MA'I
GNYEN PO YIN NA DE KHO NAR NGES SO ZHE NA, DE MTHONG LAM LA NGES
KYANG BSGOM LAM LAM NGES TE, BSGOM LAM LA 'GOG PA CHOS SHES SAM
LAM LA CHOS

SHES GANG YIN DE GNYIS KHAMS GSUM GYI NI GNYEN PO YIN BSRID PA'I
PHYIR, DER THAL, 'DOD PA'I RTEN CAN GYI 'PHAGS PAS 'DOD PA'I SGOM
SPANGS DGU CHOS SHES KYIS RIM PAS SPANGS NAS GONG MA'I SGOM
SPANGS

@009A *, ,RNAMS KYANG SNGAR 'DRIS PA'I LAM DE NYID BSKYED NAS
SPONGS PA SRID PA'I PHYIR, DER THAL, DE'I TSE GONG MA'I 'GOG LAM
LAS MI DMAN PA'I 'GOG LAM LA DMIGS PA'I PHYIR TE,

'GOG LAM LA SAS BSDUS MED PA'I PHYIR RO, ,RTZA BAR, SGOM PA'I LAM
LA 'GOG PA'AM, LAM LA CHOS SHES GANG YIN TE, KHAMS GSUM GYI NI
GNYEN PO YIN, ,ZHES DANG, RGYAL

SRAS MA LAS, 'GOG PA DANG LAM DAG NI KHAMS SU GTOGS PA MIN PAS DE
DAG NI 'OG MA YANG DMAN PAR RNAM PAR MI BZHAG GO ,ZHES GSUNGS
PA'I PHYIR DANG, GANG SPEL LAS KYANG, 'GOG PA DANG LAM LA

CHOS SHES PA DAG NI KHAMS SU GTOGS PA MA YIN PA LA DMIGS PA YIN
TE, DE'I PHYIR KHAMS GSUM GYI GNYEN PO YIN NO ZHES GSUNGS PA'I
PHYIR, 'DOD KHAMS KYI GNYEN PO RJES SHES KYI BYED PA SRID PA CHOS

SHES MA SKYES PAR RJES SHES MI SKYE, RJES SHES SKYES PA'I TSE
CHOS SHES KYIS 'DOD PA LAS RGYAL ZIN PA'I PHYIR, RTZA BAR, 'DOD
PA'I KHAMS KYI RJES MA YIN, ZHES SO, ,GSUM PA SHES BCU'I RNAM
PA'I KHYAD BAR LA

SHES PA SO SO'I RNAM PA'I KHYAD PAR DANG, RNAM PA'I GRANGS NGES,
DE DAG GI KHYAD PAR, CHOS GZHAN BSHAD PA DANG BZHI, DANG PO NI,
CHOS SHES PA DANG RJES SU SHES, ,RNAM PA BCU DRUG KUN RDZOB NI,
,DE BZHIN

@009B GZHAN DU'ANG RANG RANG GI ,BDEN PA'I RNAM PA BZHI YIN NO,
,PHA ROL YID SHES DRI MED KYANG, ,DE BZHIN DRI MA DANG BCAS NI,
,SHES BYA'I RANG GI MTSAN NYID RNAMS, ,RDZAS RE RE ZHIG SPYOD YUL
LO, ,LHAG MA RNAM PA

BCU BZHI CAN, ,STONG DANG BDAG MED MA GTOGS SO, ,ZHES BYUNG, CHOS
SHES DANG RJES SHES CHOS CAN, RNAM PA BCU DRUG YOD DE, MI RTAG
SOGS BCU DRUG GI RNAM PA CAN YIN PA'I PHYIR, RTZA BAR, CHOS SHES
PA

DANG RJES SU SHES, ,RNAM PA BCU DRUG ,CES SO, ,KUN RDZOB SHES PA
CHOS CAN, RNAM PA DU MA CAN YIN TE, SBYOR LAM DROD RTZE BZOD PA'I
SKABS SU SNGA MA CHOS SHES BZHIN BDEN BZHI'I RNAM PA BCU DRUG
DANG, DE LAS

GZHAN PA CHOS THAMS CAD KYI RANG DANG SPYI'I MTSAN NYID LA SOGS
PAS TSOGS LAM SOGS SU MI SDUG BYAMS PA LA SOGS PA YANG 'DZIN PA
YOD PA'I PHYIR, RTZA BAR, KUN RDZOB NI, DE BZHIN GZHAN DU'ANG,
ZHES DANG,

GANG SPEL LAS, DE LA RNAM PA BCU DRUG CAN NI DRO BAR GYUR PA DANG
RTZE MO DANG BZOD PA LA SOGS PA DAG LA'O SOGS GSUNGS PA'I PHYIR,
SDUG BSNGAL SHES PA DANG KUN 'BYUNG SHES PA 'GOG SHES LAM SHES
BZHI CHOS

CAN; RNAM PA BZHI PA CAN YIN TE, SDUG BSNGAL SHES PAS ME RTAG
SOGS BZHI 'DZIN PA NAS LAM GYIS LAM RIG SGRUB NGES BZHI 'DZIN PAS
RANG RANG GI DMIGS TSUL BDEN PA'I RNAM PA LA 'JUG PA BZHI BZHI

@010A *, ,YIN PA'I PHYIR, RTZA BAR, RANG RANG GI BDEN PA'I RNAM
PA BZHI YIN NO, ,ZHES SO, ,PHA ROL YID SHES LA GNYIS LAS, PHA ROL
GYI YID SHES DRI MED DAM ZAG MED KYANG BDEN BZHI SHES

PA DE BZHIN DU RANG GI BDEN PA LAM GYI RNAM PA BZHI CAN YIN TE,
LAM SHES PA YIN PA'I PHYIR, RTZA BAR, PHA ROL YID SHES DRI MED
KYANG, DE BZHIN ZHES SO, ,PHA ROL YID SHES DRI MA'AM ZAG BCAS NI
CHOS

CAN; RANG GI SHES BYA'I RANG GI MTSAN NYID YIN TE, PHA ROL GYI
SEMS BYUNG RANG GI MTSAN NYID DAM NGO BO DE'I RNAM PA 'DZIN PA'I
PHYIR, RTZA BAR, DRI MA DANG BCAS NI, SHES BYA'I RANG GI MCHAN
NYID RNAMS, ZHES

SO; ;PHA ROL SEMS SHES DE GNYIS KA YANG SEMS DANG SEMS BYUNG
RDZAS RE RE BZHIG GI SBYOD YUL YIN GYI GNYIS KA MI 'DZIN TE, GANG
GI TSE SEMS SO SNYAM DU 'DZIN PA DE'I TSE SEMS BYUNG MI 'DZIN
SEMS BYUNG NGO SNYAM

DU 'DZIN PA'I TSE SEMS MI 'DZIN PA'I PHYIR, DPER NA GOS SO SNYAM
DU 'DZIN TSE DRI MA MI 'DZIN DRI MA'O SNYAM DU 'DZIN TSE GOS MI
'DZIN PA'I PHYIR, RTZA BAR, RDZAS RE RE ZHIG SPYOD YUL LO, ,ZHES
SO, ,BAR 'DIR 'DOD CHAGS

SOGS DANG BCAS PA'I DON LA BYE SMRA MDO SDE BA SLOB DPON GYI 'DOD
TSUL SOGS YOD KYANG MA SBROS SO, ,SHES PA BCU'I NANG GI SNGAR
BSHAD PA'I LHAG MA ZAD PA DANG MI SKYE BA'I SHES PA GNYIS NI CHOS
CAN, RNAM PA BCU BZHI

@010B CAN YIN TE, BDEN BZHI'I RNAM PA BCU DRUG GI STONG DANG BDAG
MED MA GTOGS PA'I RNAM PA CAN YIN PA'I PHYIR, STONG PA DANG BDAG
MED PA'I RNAM PA MA GTOGS TE, DE'I RJES THOB SKABS SU BDAG GI BYA
BA BYAS SO, ,'DI LAS SRID PA GZHAN

MI SHES SO, ,ZHES GSUNGS PA'I PHYIR, RTZA BAR, LHAG MA RNAM PA
BCU BZHI CAN, STONG DANG BDAG MED MA GTOGS SO, ,ZHES SO, ,GNYIS
PA NI, DRI MED BCU DRUG GZHAN RNAM MED, ,GZHAN YOD CES PA BSTAN
BCOS LAS, ,RDZAS SU RNAM

PA BCU DRUG GO ,ZHES BYUNG, DRI MED KYI LAM LA RNAM PA BCU DRUG
LAS GZHAN RANG GI MTSAN NYID KYI RNAM PA YOD DAM ZHE NA, KHA CHE
BYE SMRA NA RE, MED DE, RNAM PA BCU DRUG LAS MA GTOGS PA ZAG PA
MED PA'I RNAM PA MED PA'I PHYIR ZER TE, RTZA BAR,

DRI MED BCU DRUG GZHAN RNAM MED, CES SO, ,NYI 'OG PA NA RE, DE
BCU DRUG LAS GZHAN YOD CES ZER TE, BSTAN BCOS LAS, RNAM SHES KYI
TSOGS PAS MI LDAN PA'I SEMS KYIS 'DOD PA DANG LDAN PA'I CHOS
RNAMS SHES

PAR 'GYUR BA YOD DAM ZHE NA, SHES PAR 'GYUR TE, RIGS PAS BSKYED
PA'I SGO NAS MI RTAG BA DANG SDUG BSNGAL PA DANG STONG BA DANG
BDAG MED PA DANG, RGYU DANG, KUN 'BYUNG BA DANG, RAB TU SKYE BA
DANG, RKYEN DANG,

'DI NI GNAS YOD DO, ,'DI NI GZHI YOD DO ZHES BYA BAR SHES PAR
'GYUR RO, ,ZHES GSUNGS PA'I PHYIR, KHYAB STE, MI LDAN PA'I SEMS
ZHES PAS ZAG MED BSTAN PA DANG RIGS PAS BSKYED ZHES PAS PHYIN CI

@011A *, ,MA LOG BAR BSTAN, GNAS YOD CES PAS MTSAN NYID YOD PA
DANG, GZHI YOD CES PAS RGYU YOD PA BSTAN PA'I PHYIR, DES NA GNAS
YOD DANG, GZHI YOD GNYIS YOD PA'I PHYIR

ZER TE, RTZA BAR, GZHAN YOD CES PA BSTAN BCOS LAS, ZHES SO, ,CI
RNAM PA BCU DRUG PO 'DI MING GE SGO NAS SAM RDZAS SU BCU DRUG YIN
ZHE NA, SDE PA KHA CIG GZHUNG LUGS KYIS RDZAS SU SDUG BSNGAL GYI
RNAM

PA BZHI DANG KUN 'BYUNG 'GOG LAM GSUM GYI RE RE STE BDUN DU 'DOD
DE, SDUG BSNGAL GYI PHYIN CI LOG BZHI'I GNYEN PO RNAM PA BZHI
DANG, BDEN PA LHAG MA'I RGYU'I RNAM PA DE NYID KUN 'BYUNG DANG
RAB SKYE DANG RKYEN YIN CING

RNAM GRANGS TZAM LAS DON GZHAN MED LA DE BZHIN DU 'GOG PA NYID LA
ZHI BA SOGS DANG LAM NYID LA RIG PA SOGS RNAM GRANGS TZAM DU ZAD
PA'I PHYIR, DBER NA DPANG PO DANG, BRGYA BYIN DANG, GRONG KHYER
'JIGS

ZHES PA BZHIN YIN PA'I PHYIR TE, RNAL 'BYOR BAS MNGON DU BYED TSA
YANG SDUG BSNGAL GYI BZHI DANG RGYU 'GOG PA LAM GYI RNAM PA RE RE
MNGON DU BYED PA'I PHYIR, RGYAL SRAS MA LAS, RDZAS SU BDUN YIN
ZHES BYA BA NI,

KHA CIG GI ,GZHUNG LUGS KYIS RDZAS SU SDUG BSNGAL GYI RNAM PA
BZHI DANG, KUN 'BYUNG LA SOGS PA RNAM PA RE RE STE BDUN YIN NO,
,ZHES GSUNGS PA'I PHYIR, BYE SMRA NA RE, RDZAS SU YANG RNAM PA
BCU DRUG YIN TE,

@011B RNAL 'BYOR BAS BCU DRUG PO SO SOR MNGON DBYED DGOS PA'I
PHYIR, RTZA BAR, RDZAS SU RNAM PA BCU DRUG GO ,ZHES GSUNGS PA'I
PHYIR, RNAM PA BCU DRUG YOD DE, SDUG BDEN LA MI RTAG SDUG BSNGAL
STONG BDAG MED BZHI DANG,

KUN 'BYUNG LA RGYU KUN 'BYUNG RAB SKYE RKYEN BZHI DANG, 'GOG BDEN
LA 'GOG PA ZHI BGYA NOM NGES 'BYUNG BZHI DANG, LAM BDEN LA LAM
RIG PA SGRUB PA NGES 'BYIN BZHI YOD PA'I PHYIR, DA LTAR NA'ANG
'DI DAG LA DON MI 'DRA

BA'I LDOG PA BZHI BZHI YOD DE, DBOR NA MI RTAG PA LA RKYEN LA RAG
LAS PAS DANG, GTAN DU MA YIN PAS DANG, SKYE 'JIG CAN YIN PAS
DANG, RTAG 'DZIN GYI GNYEN POR MI RTAG PA SOGS YIN BA'I PHYIR TE,
KHYAD PAR

DANG PO NI, RANG 'GREL LAS, RKYEN LA RAG LAS PA'I PHYIR MI RTAG
PA'O, ,NAS, SHIN TU YANG DAG PAR 'DA' BAR BYED PAR NGES PAR 'BYIN
PAR BYED PA'O, ,ZHES BYUNG, KHYAD PAR GNYIS PA NI, RANG 'GREL

LAS; YANG NA GTAN DU MA YIN PA'I PHYIR MI RTAG PA'O, ,NAS, SRID
PA THAMS CAD KYI GNYEN PO YIN PA'I PHYIR, DES PAR 'BYIN PAR BYED
PA'O, ,ZHES DANG, KHYAD PAR GSUM PA NI, RANG 'GREL LAS, SKYE BA

'JIG PA'I CHOS CAN YIN PA'I PHYIR MI RTAG PA'O, ,NAS, GTAN DU
NGES PAR 'BYUNG BAR BYED PA'I PHYIR NGES PAR 'BYIN PA'O, ,ZHES
SO, ,'DI SLOB DPON GYIS BSHAD DO, ,KHYAD PAR BZHI BA NI, RANG
'GREL LAS,

@012A *, ,YANG NA RTAG PA DANG, NAS, NGES PAR 'BYIN PA'I RNAM PA
DAG YIN NO, ,ZHES GSUNGS PA'I PHYIR, DA LTA PHAL CHER SPANG GNYEN
SBYAR NAS PHYI MA'I STENG NAS BSHAD DO, ,GSUM PA

NI; RNAM PA SHES RAB DANG BCAS PA'I, ,DMIGS DANG BCAS PAS 'DZIN
PAR BYED, ,YOD PA THAMS CAD GZUNG BYA YIN, ,ZHES BYUNG, SKABS
'DI'I SHES PA'I RNAM PA'I NGO BO GANG YIN ZHEN, BYE SMRA NA RE,
SHES PA'I RNAM

PA'I NGO BO YOD DE, YUL 'DZIN PA'I RNAM PA SHES RAB YIN PA'I
PHYIR, RTZA BAR, RNAM PA SHES RAB, ZHES DANG, RANG 'GREL LAS,
RNAM PA ZHES BYA BA'I CHOS 'DI CI ZHE NA, RNAM PA SHES RAB ZHES
GSUNGS PA'I PHYIR, DE LA KHO NA RE,

CI SHES RAB KHO NAS 'DZIN PAR BYED DAM ZHE NA, DE MA YIN TE, SHES
RAB DANG BCAS PA'I SEMS DANG SEMS BYUNG DMIGS PA DANG BCAS PA
THAMS CAD KYIS KYANG 'DZIN PAR BYED PA'I PHYIR, BSTAN BCOS LAS,
DMIGS PA DANG

BCAS PA'I CHOS RNAMS GANG ZHE NA, SEMS DANG SEMS LAS BYUNG BA
THAMS CAD DAM, ZHES GSUNGS PA'I PHYIR, JI SKAD DU, RTZA BAR, DANG
BCAS PA'I, ,DMIGS DANG BCAS PAS 'DZIN PAR BYED, ,CES DANG, RANG
'GREL LAS, SHES

RAB DANG DMIGS PA DANG BCAS PA'I CHOS GZHAN THAMS CAD KYIS KYANG
'DZIN PAR BYED DO, ,ZHES GSUNGS PA'I PHYIR, DES NA RDZAS BTAGS
KYI YOD PA THAMS CAD BZUNG BYA YIN TE, SHES RAB DANG BCAS PA'I
SEMS SEMS BYUNG GI BZUNG BYA YIN

@012B PA'I PHYIR, RTZA BAR, YOD PA THAMS CAD BZUNG BYA YIN, ZHES
SO, ,DES NA SHES RAB NI RNAM PA DANG 'DZIN PAR BYED PA DANG BZUNG
BA GSUM KA YIN TE, SHES RAB NI RNAM PA YANG YIN LA, 'DZIN PAR
BYED PA YANG YIN, BZUNG BAR BYA BA YANG YIN

PA'I PHYIR, DANG PO GRUB STE, YUL 'DZIN PAR BYED PA'I RNAM PA YIN
PA'I PHYIR, DER THAL, DE YUL 'DZIN PA'I 'DZIN STANGS KYI RNAM
PA'I RANG BZHIN YIN PA'I PHYIR, RANG 'GREL LAS, SHES RAB NI RNAM
PA YANG YIN, ZHES DANG, GANG SPEL LAS, SHES RAB

NI RNAM PA YANG YIN TE, DE'I RANG BZHIN YIN PA'I PHYIR, ZHES SO,
,'DI SHES PA RANG GI 'DZIN STANGS KYI RNAM PA YIN NO, ,GNYIS PA
GRUB STE, DE'I YUL 'DZIN PAR BYED PA PO YIN PA'I PHYIR, DER THAL,
DE DMIGS PA DANG BCAS PA'I PHYIR, RANG 'GREL LAS,

'DZIN PAR BYED PA YANG YIN, ZHES DANG, GANG SPEL LAS, 'DZIN PAR
BYED PA YANG YIN TE, DMIGS PA DANG BCAS PA'I PHYIR RO, ,ZHES
GSUNGS PA'I PHYIR, GSUM PA GRUB STE, DE YOD PA YIN PA'I PHYIR,
KHYAB STE, DE SHES RAB KYI DMIGS PA YIN PA'I PHYIR,

RANG 'GREL LAS, GZUNG BAR BYA BA YANG YIN NO, ,ZHES DANG, GANG
SPEL LAS, GZUNG BAR BYA BA YANG YIN TE, YOD PA'I PHYIR, SHES RAB
KYI DMIGS PA YIN PA'I PHYIR RO, ,ZHES GSUNGS PA'I PHYIR, SHES PA
GZHAN NI 'DZIN BYED BZUNG BYA YIN KYANG RNAM PA MA

YIN PAR GRUB MTHA' 'DIS 'DOD DE, RANG 'GREL LAS, DMIGS PA DANG
BCAS PA GZHAN NI 'DZIN PAR BYED BA DANG, GZUNG BAR BYA BA YIN NO,
,ZHES DANG, GANG SPEL LAS, RNAM PA MA YIN TE, SHES RAB KYI RANG
BZHIN MA YIN PA'I PHYIR, SHES RAB KHO NA

@013A *, ,RNAM PA YIN NO, ,ZHES BYA BA GRUB PA'I MTHA' YIN PA'I
PHYIR RO, ,ZHES GSUNGS PA'I PHYIR, DES NA RNAM PA 'DZIN STANGS
LA SKABS 'DIR YANG SBYAR BA BYE MDO 'DRES PA DANG YUL GYI CHOS
LA BYED PA YANG GSUM BSHAD

PA MA SHES PA YIN NO, ,DE LA MDO SDE BA NA RE, SHES RAB RNAM PA
DANG BCAS PA MA YIN PAR THAL, SHES RAB SHES RAB DANG BCAS PA MA
YIN PA'I PHYIR, MA GRUB NA, RDZAS MTSUNGS NYAMS, 'DOD NA, SHES
RAB DANG MTSUNGS LDAN GYI SEMS SEMS

BYUNG GZHAN DANG MTSUNGS LDAN RNAM PA LNGA MTSUNGS MA YIN PAR
THAL, 'DOD PA'I PHYIR, RANG 'GREL LAS, DE LTA NA NI 'ON SHES RAB
GZHAN DANG MTSUNGS PAR MI LDAN PA'I PHYIR, SHES RAB RNAM PA DANG
BCAS PAR MI 'GYUR GYI, ZHES DANG, GANG

SPEL LAS, RTEN DANG DMIGS PA DANG RNAM PA DANG DUS DANG RDZAS
MTSUNGS PA DAG GIS MTSUNGS PA ZHES BYA BA NI NGES PA YIN NO,
,ZHES GSUNGS PA'I PHYIR, DES NA DE'I RNAM PA YOD DE, SEMS SEMS
BYUNG THAMS CAD KYIS DMIGS PA 'DZIN PA'I BYA

BRAG DE RNAM PA YIN PA'I PHYIR, DER THAL, 'DI'I RNAM PA DANG
KHYAD PAR DANG BYE BRAG NI DON GCIG YIN PA'I PHYIR TE, DE LTAR
NA SHES RAB RNAM PA DANG BCAS PAR GRUB PO, ,ZHES MDO SDE BA 'DOD
PA'I PHYIR, RANG 'GREL LAS, 'DI LTAR RNAM PA NI SEMS DANG

SEMS LAS BYUNG BA THAMS CAD KYI DMIGS PA 'DZIN PA'I BYE BRAG NI
RNAM PA YIN NO, ,ZHES GSUNGS PA'I PHYIR DANG, GANG SPEL LAS,
'DZIN PA NI 'DZIN PA'I BYE BRAG GO, DE LTA YIN NA SHES RAB RNAM
PA DANG BCAS PAR 'GYUR RO ZHES BYA BAR GRUB BO, ,ZHES

@013B GSUNGS PA'I PHYIR, ,BZHI PA, NGO BO'I DANG, RTEN GYI DANG,
DRAN PA NYER BZHAG GI DANG, DMIGS PA'I KHYAD PAR BZHI, DANG PO
NI, DANG PO RNAM GSUM GZHAN RNAM DGE, ZHES BYUNG, SHES BYA CHOS
CAN, SHES PA BCU'I DGE MI DGE LUNG MA BSTAN GANG 'JOG GI KHYAD

PAR YOD DE, DANG PO KUN RDZOB SHES PA LA DGE MI DGE LUNG MA
BSTAN RNAM PA GSUM YOD, SHES PA GZHAN DGU DGE BA KHO NA YIN PA'I
PHYIR, DANG PO GRUB STE, KHAMS GSUM GYI SHES PA ZAG BCAS THAMS
CAD DE YIN PA'I PHYIR, RTZA BAR, DANG PO RNAM GSUM,

ZHES SO, ,GNYIS PA GRUB STE, SEMS SHES SGOM BYUNG DANG SHES PA
GZHAN RNAMS ZAG MED YIN PA'I PHYIR, RTZA BAR, GZHAN RNAMS DGE,
ZHES SO, ,RTZA BAR, SEMS SHES DE NI RNAM GSUM GANG, ,RTOG DANG
RIG SNGAGS KYIS BYAS PA'ANG, ,ZHES PA'I

SEMS SHES GSUM NI KUN RDZOB SHES PA YIN GYI MNGON SHES YANG MA
YIN PAS 'DI'I PHA ROL SEMS SHES MA YIN NO, ,GNYIS PA LA SEMS KYI
RTEN DANG, LUS RTEN GNYIS, DANG PO NI, DANG PO SA RNAMS THAMS
CAD NA, ,DRUG NA CHOS SHES BYA

BAR DGU, ,RJES SHES BYA BA DE BZHIN DRUG ,GZHAN YIN SHES PA BSAM
GTAN BZHI, ,ZHES BYUNG, DANG PO KUN RDZOB SHES PA NI SA THAMS
CAD NA YOD DE, 'DOD PA NAS SRID RTZE'I BAR DU YOD PA'I PHYIR,
RTZA BAR, DANG PO SA RNAMS THAMS CAD NA, ZHES SO,,

CHOS SHES NI, BSAM GTAN BZHI DANG MI LCOGS MED DANG BSAM GTAN
KHYAD PAR CAN DANG SA DRUG KHO NA NA YOD DE, MTHONG LAM SA DRUG
YIN PA'I PHYIR, NYER BSDOGS GZHAN ZAG BCAS YIN LA, 'DOD KHAMS LA
DMIGS PAS NA
@014A *, ,GZUGS MED PA DAG NA'ANG MED PA'I PHYIR, RTZA BAR,
DRUG NA CHOS SHES BYA, ZHES SO, ,RJES SHES ZHES BYA BA NI SA
DRUG PO DE DANG GZUGS MED DANG PO GSUM DANG SA DGU NA YOD DE,
NYER BSDOGS GZHAN BDUN

DANG SRID RTZE NI MTHA' GCIG TU ZAG BCAS YIN PA'I PHYIR, 'BRAS
BU BAR BA GNYIS KYI SGOM LAM GYI DE GZUGS MED DU MI RUNG BAS
DE LTAR DGOS SO, ,RTZA BAR, DGU NA, ,RJES SHES BYA BA, ZHES
SO, ,SDUG BSNGAL DANG, KUN 'BYUNG DANG,

'GOG PA DANG, LAM DANG, ZAD PA DANG, MI SKYE BA SHES PA DRUG
KYANG KHYAD PAR MED PAR BSAM GTAN SA DRUG DANG GZUGS MED DANG
PO GSUM DANG DGU NA DE BZHIN DU YOD DE, DE RNAMS ZAG MED YIN
PAS NYER BSDOGS GZHAN BDUN

DANG SRID RTZE ZAG BCAS KHO NA YIN PAS DE DAG LA MED LA, PHYE
NA DE DAG GI CHOS SHES RNAMS DRUG DANG RJES SHES KYI DE RNAMS
SA DGU NA YOD PA'I PHYIR, RTZA BAR, DE BZHIN DRUG, CES SO,
,GZHAN YID SHES PA NI BSAM GTAN BZHI KHO NA NA YOD DE, DE

MNGON SHES YIN PAS NYER BSDOGS DANG KHYAD PAR CAN DANG GZUGS
MED NA DKA' BAS MED PA'I PHYIR, RTZA BAR, GZHAN YID SHES PA
BSAM GTAN NA, ZHES SO, ,SGOM BYUNG YIN PA 'DIS SHES SO, ,GNYIS
PA NI, DE NI 'DOD DANG GZUGS RTEN

CAN; ;CHOS SHES BYA BA 'DOD RTEN CAN, ,KHAMS GSUM PA'I RTEN
CAN GZHAN, ZHES BYUNG, GZHAN SEMS SHES PA'I DE NI CHOS CAN,
'DOD DANG GZUGS KYI RTEN CAN YIN TE, DE KHAMS 'OG MA GNYIS SU
MNGON DU BYED KYI GZUGS MED KYI RTEN LA MNGON

@014B DU MI BYED PA'I PHYIR, RTZA BAR, DE NI 'DOD DANG GZUGS
RTEN CAN, ZHES SO, ,CHOS SHES PA NI 'DOD PA'I RTEN CAN KHO NA
YIN TE, GZUGS DANG GZUGS MED PA'I KHAMS DAG NA DE MNGON DU MI
BYED PA'I PHYIR TE, RTZA BAR, GONG NA MTHONG LAM MED

CES GSUNGS PA'I PHYIR, RTZA BAR, CHOS SHES BYA BA 'DOD RTEN
CAN, ,ZHES SO, ,'DI LA 'DOD TSUL MANG, DE GNYIS LAS GZHAN RJES
SHES DANG SDUG BSNGAL KUN 'BYUNG 'GOG LAM SHES PA SGOM LAM
GYIS BSDUS PA BZHI DANG, ZAD SHES MI SKYE

SHES PA, KUN RDZOB SHES PA DANG BRGYAD MI KHAMS GCIG KHO NA'I
RTEN CAN MA YIN TE, KHAMS GSUM KA'I RTEN LA DE BRGYAD MNGON DU
BYED PA YOD PA'I PHYIR, RTZA BAR, KHAMS GSUM PA YI RTEN CAN
GZHAN, ,ZHES SO, ,SMRAS PA, RANG RGYUD LA GNAS BKRA

LA CHES MANG YANG, ,MNGON PAR RTOGS DKA'I SHES PA BCU'I TSUL,
,DBANG PO BZHIN DANG SEMS KYI NGO BO BZHIN, ,DE BAS SNGAR BYON
'GAS KYANG BRJOD PA 'KHRUL, ,SHES BCU'I RI MO 'BAR PA'I CHOS
MNGON PA'I, ,DKA' GNAS SINDHU WA RA'I KHA 'BYED PA, ,MANG

MKHYEN SPYAN YANGS RKED PHRA'I 'GRAM CHANG LAS, ,RDOL GTAM CHU
RGYUN BRAN PAS 'BYED DAM CI, ,ZHES PA'ANG BAR SKABS KYI TSIGS
SU BCAD PA'O, ,GSUM PA NI, 'GOG BLO DRAN PA NYER BZHAG PA,
,GCIG STE PHA ROL SEMS BLO NI, ,GSUM

MO LHAG MA BZHI YIN NO, ,ZHES BYUNG, 'GOG PA SHES PA NI DRAN
PA NYER BZHAG GCIG DANG LDAN TE, CHOS DRAN PA NYER BZHAG YIN
PA'I PHYIR, RTZA BAR, 'GOG BLO DRAN PA NYER BZHAG PA, ,GCIG
STE, ZHES SO, ,

@015A *, ,PHA ROL SEMS BLO STE SHES PA NI DRAN PA NYER BZHAG
GSUM DANG LDAN TE, LUS MA RTOGS PA'I NYER BZHAG GSUM DANG LDAN
PA'I PHYIR, RTZA BAR, PHA ROL SEMS BLO NI, GSUM MO, ,ZHES SO,
,LHAG MA'I SHES

PA BRGYAD NI DRAN PA NYER BZHAG BZHI DANG LDAN LUS TSER SEMS
CHOS BZHI LA BRGYAD KAS DMIGS PA'I PHYIR, RTZA BAR, LHAG MA
BZHI YIN NO, ,ZHES SO, ,BZHI PA DMIGS PA'I KHYAD PAR LA, SHES
PA NANG PHAN TSUN YUL DU GYUR

TSUL; CHOS BCU DANG SHES PA YUL YUL CAN DU SBYAR BA, CHOS GANG
RIG PA GSUM, DANG PO NI, CHOS BLO'I SPYOD YUL DGU YIN NO, ,LAM
SHES BLO YI DGU YIN NO, ,SDUG BSNGAL RGYU BLO'I GNYIS YIN NO,
,BZHI YI BCU YIN GCIG GIS

MIN; ;ZHES BYUNG, CHOS SHES PA'I DMIGS PA SHES PA DGU YOD DE,
RJES SHES MA GTOGS PA YOD PA'I PHYIR, RTZA BAR, CHOS BLO'I
SPYOD YUL DGU YIN NO, ,ZHES SO, ,RJES SHES KYI DMIGS PA SHES
PA DGU YOD DE, CHOS SHES MA GTOGS

PA YOD PA'I PHYIR, LAM SHES KYI DMIGS PA YANG SHES PA DGU YOD
DE, KUN RDZOB SHES PA MA GTOGS PA YOD PA'I PHYIR, RTZA BAR,
LAM RJES BLO YI DGU YIN NO, ,ZHES SO, ,SDUG BSNGAL SHES PA
DANG KUN 'BYUNG SHES PA GNYIS KYI DMIGS PA

SHES PA GNYIS YOD DE, KUN RDZOB SHES PA DANG PHA ROL SEMS SHES
GNYIS YIN PA'I PHYIR, RTZA BAR, SDUG BSNGAL RGYU BLO'I GNYIS
YIN NO, ,ZHES SO, ,KUN RDZOB SHES DANG SEMS SHES DANG ZAD SHES
MI SKYE SHES PA BZHI'I DMIGS PA SHES

@015B BCU YOD DE, KUN RDZOB SHES PA'I DMIGS PAR THAMS CAD YOD,
GZHAN SEMS SHES PA ZAG BCAS ZAG MED KYI DMIGS PA MA PHYE BA LA
SHES BCU YOD, ZAD DANG MI SKYE SHES PA DAG GIS LAM YONGS SU
YANG SGOM PAR BYAR MED, CES PAS LAM

LA CHOS SHES ZAG MED DGU LA DMIGS PA DANG, SDUG BSNGAL DANG
KUN 'BYUNG LA ZAD DANG MI SKYE SHES PA GNYIS KYI BDAG GI SDUG
BSNGAL YONGS SU SHES TE YANG SHES PAR BYAR MED, SDUG KUN SHES
PA LA DMIGS BSAM PHYE NA BCU YOD PA'I PHYIR RO,,

RTZA BAR, BZHI YI BCU YIN ZHES SO, ,'GOG PA SHES PA GCIG PU'I
DMIGS PA LA SHES PA MIN TE, DE'I DMIGS PA 'DU BYAS MED PA'I
PHYIR, RTZA BAR, GCIG GI MA YIN ZHES SO, ,GNYIS PA NI, CHOS
BCU DAG NI SBYAR BAR BYA, ,KHAMS GSUM PA

DANG DRI MED CHOS, ,MA BYAS RNAM GNYIS RNAM GNYIS SO, ,ZHES
BYUNG, SHES PA BCU DANG CHOS BCU SBYOR BA'I CHOS BCU YOD DE,
KHAMS GSUM PA DANG DRI MED 'DUS BYAS KYI CHOS LA MTSUNGS PAR
LDAN MI LDAN GNYIS BYAS PAS BRGYAD DANG, 'DUS MA

BYAS LA DGE BA DANG LUNG MA BSTAN GNYIS BYAS PAS BCUR BYED PA
YIN PA'I PHYIR, RTZA BAR, KHAMS GSUM PA DANG DRI MED CHOS, ,MA
BYAS RNAM GNYIS RNAM GNYIS SO, ,ZHES SO, ,SHES BCU DANG CHOS
YUL YUL CAN DU SBYOR TSUL KUN RDZOB SHES PA'I

DMIGS PAR CHOS BCU PO THAMS CAD YOD, CHOS SHES KYI DMIGS PAR
LNGA, RJES SHES KYI DMIGS PAR BDUN, SDUG BSNGAL DANG KUN
'BYUNG SHES PA GNYIS KYI DMIGS PAR DRUG ,'GOG SHES DMIGS PAR
GCIG ,LAM SHES DMIGS PAR

@016A *, ,GNYIS, GZHAN SEMS SHES PA'I DMIGS PAR GSUM, ZAD DANG
MI SKYE SHES PA'I DMIGS PAR CHOS DGU YIN PA'I PHYIR, DANG PO
GRUB STE, RANG 'GREL LAS, KUN RDZOB SHES PA'I DMIGS PA NI CHOS
BCU BO

THAMS CAD YIN NO, ,ZHES GSUNGS PA'I PHYIR, GNYIS PA GRUB STE,
CHOS SHES DMIGS PAR 'DOD PAR SPYOD PA'I MTSUNGS LDAN YIN MIN
GNYIS DANG LAM LA DMIGS PA'I MTSUNGS LDAN YIN MIN GNYIS TE
BZHI DANG, 'GOG PA DMIGS

PA'I 'DU MA BYAS DGE BA DANG LNGA LA DMIGS PA'I PHYIR, RANG
'GREL LAS, CHOS SHES PAS NI LNGA STE, ZHES SO, ,GSUM PA GRUB
STE, DE'I DMIGS PAR GZUGS GZUGS MED KYI BZHI DANG, ZAG MED KYI
GNYIS TE DRUG DANG, 'DU MA BYAS

DGE BA DANG BDUN YOD PA'I PHYIR, RANG 'GREL LAS, RJES SU SHES
PA'I NI BDUN TE ZHES SO, ,BZHI PA GRUB STE, DE GNYIS KYI DMIGS
PAR KHAMS GSUM KA'I SDUG BSNGAL DANG KUN 'BYUNG RE RE'I
MTSUNGS LDAN YIN MIN DRUG DRUG YOD

PA'I PHYIR, RANG 'GREL LAS, SDUG BSNGAL DANG KUN 'BYUNG SHES
PA DAG NI DRUG STE, 'DOD PA DANG GZUGS DANG GZUGS MED PA NA
SPYOD PA RNAMS YIN NO, ,ZHES GSUNGS PA'I PHYIR, LNGA PA GRUB
STE, RANG 'GREL LAS, 'GOG PA SHES PA'I

GCIG STE, 'DU MA BYAS DGE BA KHO NA YIN NO, ,ZHES SO, ,DRUG PA
GRUB STE, RANG 'GREL LAS, LAM SHES PA'I NI GNYIS TE, ZAG PA
MED PA DAG YIN NO, ,ZHES SO, ,BDUN PA GRUB STE, 'DOD GZUGS KYI
MTSUNGS LDAN DANG

@016B ZAG MED KYI MTSUNGS LDAN RNAMS YIN PA'I PHYIR, RANG
'GREL LAS, GZHAN GYI SEMS SHES PA'I NI GSUM STE, ZHES SO,
,BRGYAD PA GRUB STE, RANG 'GREL LAS, ZAD PA DANG MI SKYE PA
SHES PA DAG GI DMIGS PA NI CHOS DGU YIN TE, 'DU

MA BYAS LUNG DU MA BSTAN PA MA GTOGS SO, ZHES GSUNGS PA'I
PHYIR, ,GSUM PA NI, KUN RDZOB GCIG PUS RANG TSOGS LAS, GZHAN
NI BDAG MED NYID RIGS 'GYUR, ZHES BYUNG, SHES PA GCIG GIS CHOS
THAMS CAD SHES PA MED KYANG

KUN RDZOB SHES PAS NI RANG GI TSOGS LAS GZHAN PA'I CHOS THAMS
CAD NI BDAG MED PA'O, ,ZHES BDAG MED PA NYID SHES PAR 'GYUR PA
GANG ZHIG ,DE'I RANG GI NGO BO DANG LHAN CIG PA'I TSOR 'DU
SOGS KYI TSOGS NI HA CANG NYE BAS MI 'DZIN PA'I

PHYIR; DANG PO GRUB STE, RTZA BAR, GZHAN NI BDAG MED NYID RIGS
'GYUR, ZHES SO, ,GNYIS PA GRUB STE, DE DANG MTSUNGS LDAN GYI
TSOR 'DU SOGS YUL DU MI BYED PA'I PHYIR, DER THAL, YUL DANG
YUL CAN THA DAD PA'I PHYIR, DER THAL, YUL

NI YUL CAN LAS THA DAD PA'I PHYIR, RANG GI RANG LA BYA BA 'GAL
PA'I PHYIR TE, RAL GRI'I SO NI DE NYID KYIS MI REG CING MI
GCOD PA BZHIN YIN PA'I PHYIR, RTZA BAR, KUN RDZOB GCIG PUS
RANG TSOGS LAS, ZHES GSUNGS PA'I PHYIR DANG, DE DANG

LHAN CIG PA'I SEMS DANG TSOR SOGS DMIGS PA GCIG PA'I PHYIR,
KHYAB STE, PHAN TSUN YUL CAN YIN NA DMIGS PA GCIG PA MNYAM
PA'I PHYIR, RANG 'GREL LAS, DMIGS PA GCIG PA'I PHYIR DANG,
ZHES SO, ,GNYIS PA LDAN TSUL NI,

@017A *, ,ZAG MED SKAD CIG DANG PO LA, CHAGS CAN SHES PA GCIG
DANG LDAN, GNYIS PA LA GSUM YAN CHAD NI, ,BZHI LA RE RE 'PHEL
DANG LDAN, ,ZHES BYUNG, GANG ZAG GANG LA SHES PA RU LDAN YOD
DE, 'DOD PA LA 'DOD

CHAGS DANG MA BRAL BA'I SO SKYE KUN RDZOB SHES PA GCIG PU DANG
LDAN DE DANG BRAL BA'I SO SKYE KUN RDZOB SHES PA DANG PHA ROL
SEMS SHES GNYIS DANG LDAN, ZAG MED SKAD CIG DANG PO MTHONG LAM
CHOS BZOD LA GNAS PA'I 'PHAGS PA CHAGS CAN NI,

BZOD PA SHES PA MA YIN PA'I KUN RDZOB SHES PA GCIG PU KHO NA
DANG LDAN, 'PHAGS PA CHAGS BRAL BA YIN NA KUN RDZOB DANG GZHAN
GYI SEMS SHES GNYIS DANG LDAN PAS KHYAB PA'I PHYIR, RTZA BAR,
ZAG MED SKAD CIG DANG PO LA, CHAGS CAN SHES PA

GCIG DANG LDAN, ,ZHES DANG, RANG 'GREL LAS, RE ZHIG SO SO SKYE
BO NI KUN RDZOB SHES PA GCIG PU DANG LDAN NO, ,'DOD CHAGS DANG
BRAL BA ZHIG YIN NA NI PHA ROL GYI SEMS SHES PA DANG YANG LDAN
NO, ,ZHES GSUNGS PA'I PHYIR, 'DI 'PHAGS

PAR YANG SBYAR TE, ,GANG SPEL LAS, DE LTAR BYAS NA ZAG PA MED
PAS SKAD CIG DANG PO LA MI KUN RDZOB DANG GZHAN GYI SEMS SHES
PA GNYIS DANG LDAN LA ZHES GSUNGS PA'I PHYIR, DE BZHIN DU LHAG
MA'I LDAN TSUL YANG YOD DE, ,MTHONG LAM

SKAD CIG GNYIS PA LA, 'PHAGS PA CHAGS BCAS SDUG BSNGAL CHOS
SHES DE NYID SDUG BSNGAL SHES PA CHOS SHES GNYIS BYAS KUN
RDZOB SHES PA STE GSUM DANG, CHAGS BRAL SEMS SHES DANG BZHI
LDAN PA GANG ZHIG ,SDUG BSNGAL RJES SHES

@017B DUS CHAGS CAN RJES SHES DANG BZHI DANG LDAN, CHAGS BRAL
LNGA DANG LDAN PA DE'I STENG DU RE RE 'PHEL BA KUN 'BYUNG SHES
PA'I CHAGS BCAS LNGA, CHAGS BRAL DRUG ,'GOG PA SHES TSE CHAGS
BCAS DRUG CHAGS BRAL BDUN, LAM SHES TSE

CHAGS BCAS BDUN CHAGS BRAL BRGYAD DANG LDAN PA'I PHYIR, DANG
PO GRUB STE, RTZA BAR, GNYIS PA LA GSUM, ZHES DANG, CHAGS BRAL
NI, GANG SPEL LAS, GNYIS PA NI BZHI DANG LDAN NO, ZHES THAMS
CAD DU RGYAS PAR BRJOD PAR BYA'O,,

ZHES GSUNGS PA'I PHYIR, RTAGS PHYI MA RNAMS GRUB STE, RTZA
BAR, YAN CHAD NI, ,BZHI LA RE RE 'PHEL DANG LDAN, ,ZHES DANG,
CHAGS BRAL NI, RANG 'GREL LAS, 'DOD CHAGS DANG BRAL BA ZHIG
YIN NA NI THAMS CAD DU GZHAN GYI SEMS

SHES PA LHAG PAR LDAN PA ZHES GSUNGS PA'I PHYIR, GSUM PA 'THOB
TSUL LA, LAM GYI GNAS SKABS GANG DU SHES PA DU 'THOB DANG, SA
GANG DU SHES PA DU 'THOB, THOB PA'I DBYE BA GSUM, DANG PO LA,
MTHONG LAM DU DANG, SGOM LAM DU DANG,

BSHAD PA'I LHAG MA DU THOB GSUM, DANG PO NI, MTHONG BA'I LAM
LA BZOD PA DANG, ,SHES PA JI LTAR SKYES PA RNAMS, ,MA 'ONGS PA
THOB DE NYID LA, ,RJES GSUM LA NI KUN RDZOB KYANG, ,DE'I PHYIR
MNGON RTOGS MTHA' ZHES BYA, ,DE NI MI SKYE CHOS

CAN YIN, ,RANG DANG 'OG MA 'GOG PA'I MTHA', ,RANG BDEN RNAM
CAN 'BAD LAS BYUNG, ,ZHES BYUNG, MTHONG BA'I LAM LA BZOD PA
BRGYAD DANG SHES PA BDUN JI LTAR SKYES PA RNAMS RANG RANG GI
RIGS 'DRA MA 'ONGS PA THOB CING MNGON 
@018A *, ,GYUR BA MI 'THOB STE, DE LAN GNYIS MI 'THOB PA'I
PHYIR, RTZA BAR, MTHONG BA'I LAM LA BZOD BA DANG, ,SHES PA JI
LTAR SKYES PA RNAMS, ,MA 'ONGS PA 'THOB CES SO, ,MTHONG LAM DE
NYID LA SDUG BSNGAL

DANG; KUN 'BYUNG DANG 'GOG PA RJES SHES GSUM LA KUN RDZOB SHES
PA YANG 'THOB STE, KUN RDZOB SHES PA DE BDEN PA RE RE MNGON PAR
RTOGS PA'I RJES SHES SKABS SU 'THOB PA CHOS SHES SKABS SU MI
'THOB PA'I PHYIR TE, CHOS SHES

SKABS SU GONG MA'I BDEN PA DE MA RTOGS PAS BDEN PA DE RDZOGS PAR
MA RTOGS RJES SHES SKABS SU RDZOGS PAR RTOGS PA'I PHYIR, RTZA
BAR, DE NYID LA, ,RJES GSUM LA NI KUN RDZOB KYANG, ZHES SO, ,KUN
RDZOB SHES PA SHES PA MNGON RTOGS

KYI MTHA' LAS BYUNG BA ZHES BYA STE, BDEN PA DE ZAD PAR MNGON
PAR RTOGS PA'I RJES SHES KYI SKABS SU BYUNG BA DE'I PHYIR, LAM
LA MTHA' MED PAS DE'I MTHA' LAS BYUNG BA MED DE, RTZA BAR, DE'I
PHYIR MNGON RTOGS MTHA' ZHES BYA, ,ZHES

SO; ;RJES SHES GSUM GYI KUN RDZOB SHES PA CHOS CAN, NAM YANG
MNGON GYUR DU MI 'BYUNG STE, MA 'ONGS PA MI SKYE BA'I CHOS CAN
YIN PA'I PHYIR, RTZA BAR, DE NI MI SKYE'I CHOS CAN YIN, ,ZHES
SO, ,RJES SHES KYI KUN RDZOB SHES PA DES

GANG LA RTEN NAS THOB PA YOD DE, MTHONG LAM GANG LA RTEN PA'I
RANG SA DANG 'OG SA LA BRTEN NAS THOB PA YOD PA'I PHYIR, RTZA
BAR, RANG DANG 'OG SA ZHES SO, ,KUN RDZOB SHES PA DE GSUM GYI
DRAN PA NYER BZHAG GI KHYAD PAR YOD DE, 'GOG PA'I

@018B MTHA' LAS BYUNG BA'I KUN RDZOB SHES PA CHOS DRAN PA NYER
BZHAG YIN LA 'GOG PA GCIG BU SMOS PAS LHAG MA GZHAN GNYIS LA
DRAN PA NYER BZHAG BZHI GA YOD PA'I PHYIR, RTZA BAR, 'GOG PA'I
MTHA', ZHES SO, ,KUN RDZOB SHES PA GSUM PO

DE RANG GI BDEN PA'I DMIGS RNAM CAN YIN PA'I PHYIR DANG, 'BAD
RTZOL LAS BYUNG BA YIN TE, RANG RANG GI BDEN PA MNGON PAR RTOGS
PA'I MTHONG LAM RJES SHES DE'I STOBS KYIS THOB PA'I PHYIR, MI
SKYE CHOS CAN YIN PAS SKYE BA'I PHYIR ZER MI RUNG, RTZA

BAR; RANG BDEN RNAM CAN 'BAD LAS BYUNG, ZHES SO, ,GNYIS PA SGOM
LAM LA DU THOB NI, CHAGS BCAS BCU DRUG PA LA DRUG ,'DOD LA CHAGS
DANG BRAL BAS BDUN, ,DE YI GONG MA CHAGS BCAS KYIS, ,SGOM PA'I
LAM LA BDUN

'THOB PO, ,SA BDUN LAS BRGYAD MNGON SHES DANG, ,MI G-YO THOB
DANG SPEL SGOM PA'I, ,BAR CHAD MED PA'I LAM DAG DANG, ,GONG MA'I
GROL BA'I LAM BRGYAD LA'ANG, ,SLOB PA SBYONG BA'I GROL BA LA,
,SHES PA DRUG DANG BDUN 'THOB

'AM; ;BAR CHAD MED PA'I LAM LA DRUG ,DE BZHIN SRID RTZE RNAM
RGYAL LA'ANG, ,ZAD PA SHES PA LA DGU'O, ,MI G-YO BAS NI BCU
'THOB PO, ,DER 'PHO GROL BA'I THA MA LA'ANG, ZHES BYUNG, 'DOD PA
LA CHAGS BCAS KYI 'PHAGS PAS

BCU DRUG PA LAM RJES SHES LA GNAS PA LA NI SHES BA DRUG DANG
CHAGS BRAL GYI 'PHAGS PAS DE'I TSE BDUN THOB STE, DANG POS CHOS
RJES BDEN BZHI SHES PA BZHI DANG DRUG THOB CHAGS BRAL 'PHAGS PAS
DE DRUG SEMS SHES DANG BDUN

@019A *, ,THOB PA'I PHYIR, RTZA BAR, CHAGS BCAS BCU DRUG PA LA
DRUG ,'DOD CHAGS DANG NI BRAL BA'I BDUN, ,ZHES SO, ,SKAD CIG BCU
DRUG GI GONG MA'I SGOM PA'I LAM LA NI JI SRID CHAGS BRAL MA YIN
PA DE SRID

DU SBYOR BA DANG BAR CHAD MED PA DANG, RNAM PAR GROL BA DANG,
KHYAD PAR CAN GYI LAM THAMS CAD LA SHES BDUN 'THOB CHOS SHES
RJES SHES KUN RDZOB SHES BDEN BZHI SHES PA BZHI DANG BDUN 'THOB
PA'I PHYIR, RTZA BAR, DE'I

GONG MA CHAGS BCAS KYI, ,BSGOM PA'I LAM LA BDUN 'THOB PO, ,ZHES
SO, ,BSAM GTAN BZHI GZUGS MED DANG PO GSUM DANG SA BDUN GYI NYON
MONGS LAS RGYAL BA DE DAG GI 'DOD CHAGS DANG BRAL BAR BYED PA'I
SGOM LAM

BAR CHAD MED LAM LA GNAS PA'I 'PHAGS PA DANG, SLOB PA'I MNGON
SHES LNGA THOB PAR BYED PA'I BAR CHAD MED LAM LA GNAS GONG MA
SRID RTZE LAS GROL BA'I RNAM GROL LAM DANG PO BRGYAD LA GNAS PA
LA'ANG SHES PA BDUN 'THOB STE,

BSHAD MA THAG PA'I BDUN PO DE 'THOB PA'I PHYIR, RTZA BAR, SA
BDUN LAS BRGYAD MNGON SHES DANG, ,BAR CHAD MED PA'I LAM DAG
DANG, ,GONG MA'I GROL BA'I LAM BRGYAD LA'ANG, ZHES SO, ,RTOGS
PAR 'OS PA'I SKAL BA CAN MI

G-YO BA'I CHOS CAN THOB PAR BYED PA'I BAR CHAD MED LAM DANG,
BSAM GTAN NI SPEL MAR BSGOM PA'I BAR CHAD MED LAM LA GNAS PA
GNYIS KYI'ANG SHES PA BDUN 'THOB STE, DANG POS CHOS SHES RJES
SHES BDEN BZHI SHES PA ZAD

@019B SHES DANG BDUN 'THOB, GNYIS PAS 'GOG LAM CHOS SHES GANG
RUNG GCIG RJES SHES BDEN BZHI SHES, KUN RDZOB SHES PA DANG BDUN
'THOB PA'I PHYIR, DANG PO GRUB STE, RTZA BAR, MI G-YO THOB DANG,
ZHES SO, ,GNYIS PA GRUB STE,

RTZA BAR, SPEL BSGOM BA'I, ZHES SO, ,SLOB PA CHAGS BCAS DBANG PO
SPYOD PA'I RNAM GROL LAM LA DRUG DANG, CHAGS BRAL BAS DBANG PO
SBYONG BA'I RNAM GROL LAM LA BDUN 'THOB STE, CHAGS BCAS PAS CHOS
SHES RJES SHES BDEN BZHI

SHES PA DRUG DANG CHAGS BRAL BAS SEMS SHES DANG BDUN RNAMS THOB
PA'I PHYIR DANG, 'AM SGRAS KUN RDZOB SHES PA'ANG THOB PA'I LUGS
STON, RTZA BAR, SLOB PA SBYONG PA'I GROL BA LA, ,SHES PA DRUG
DANG BDUN 'THOB 'AM, ,ZHES SO, ,SLOB

PA DBANG PO SBYONG PA'I BAR CHAD MED LAM LA GNAS PA'I 'PHAGS PAS
NI CHAGS BCAS CHAGS BRAL GNYIS DANG SRID RTZE'I NYON MONGS LAS
RNAM PAR RGYAL BA'I BAR CHAD MED LAM LA GNAS PA DANG GSUM GAS
SHES PA DRUG 'THOB STE, CHOS

SHES RJES SHES BDEN BZHI SHES PA STE DRUG 'THOB PA DE BZHIN YIN
PA'I PHYIR, RTZA BAR, BAR CHAD MED PA'I LAM LA DRUG ,DE BZHIN
SRID RTZE'I RNAM RGYAL LA'ANG, ,ZHES SO, ,SRID RTZE'I RNAM GROL
LAM DGU PA ZAD SHES LA SHES PA DGU

THOB STE, MI SKYE SHES BA MA GTOGS THOB PA'I PHYIR, RTZA BAR,
ZAD BA SHES BA LA DGU'O, ,ZHES SO, ,DBANG RNON MI G-YO'I CHOS
CAN DANG, RTOGS PA'I SKAL CAN MI G-YO BAR DBANG PO 'PHO BA'I
RNAM GROL LAM DGU BA GNYIS

@020A *, ,LA'ANG SHES BCU THOB STE, RNAM GROL LAM MI SKYE SHES
PA THOB PA'I PHYIR, RTZA BAR, MI G-YO BAS NI BCU 'THOB PO, DER
'PHOR GROL PAS THA MA LA'ANG, ,ZHES SO, ,GSUM PA NI, BSHAD PA'I
LHAG MA LA

BRGYAD 'THOB, ZHES BYUNG, SNGAR BSHAD PA'I LHAG MA 'DOD PA LA
'DOD CHAGS DANG BRAL BA'I RNAM GROL LAM DGU PA DANG, MNGON SHES
DANG SPEL SGOM DANG, MI G-YO RTOGS PAR BYED PA GSUM GYI RNAM
GROL LAM DANG PO BRGYAD DANG,

PHYIR MI 'ONG SBYOR PA DANG, KHYAD PAR CAN GYI LAM LA GNAS PA
RNAMS KYIS NI SHES PA BRGYAD BRGYAD 'THOB STE, ZAD DANG MI SKYE
SHES PA GNYIS MA GTOGS PA 'THOB PA'I PHYIR, GNYIS PA SA GANG DU
SHES PA DU 'THOB NI, GANG LAS

CHAGS BRAL BYA PHYIR GANG, ,THONG PA DER YANG 'OG MA 'ANG 'THOB,
,ZAD PA SHES LA ZAG BCAS KYANG, ,ZHES BYUNG, LAM GANG GI GNAS
SKABS SU SA DU ZHIG PA'I SHES PA 'THOB PA YOD DE, SA 'OG MA GANG
LAS CHAGS PA DANG BRAL

BAR BYA PA'I CHED DU SBYOR LAM LA SOGS BA BZHI DANG, 'DAS PA'I
LAM GYIS 'DOD CHAGS DANG BRAL BAS, SA GONG MAS BSDUS PA'I LAM
GANG THOB PA DER YANG RANG SA DANG 'OG MAS BSDUS PA'I ZAG MED
KYI LAM THOB LA, 'ANG SGRAS

RNAM GROL LAM DGU PA'I TSE, ZAG MED GZHAN THOB TSUL YANG BSTAN
PA'I PHYIR, ZAD PA SHES PA LA RGYAL SRID LA DBANG BSKUR LTAR ZAG
BCAS ZAG MED KYI YON TAN DU MA THOB STE, DE LA ZAG MED DU MA ZAD
ZAG BCAS KYI YON

@020B TAN YANG NI SDUG BSGOM PA DANG, DBUGS RDUB 'BYUNG DANG,
DRAN PA NYER BZHAG SOGS DANG, BSAM GTAN SA DRUG ,GZUGS MED PA
STE SA BCU GCIG PO KUN GYIS BSDUS PA 'THOB PA'I PHYIR TE, RDO
RJE LTA BU'I TING NGE 'DZIN GYIS

NYON MONGS PA'I THOB PA BCOM NAS CHOS KYI RGYAL SRID RIN PO CHE
THOB PA YIN PAS DGE PA RNAMS SKYES 'BUL PA'I TSUL GYIS BSU BA'I
PHYIR, DPER NA, RGYAL SRID CHEN PO THOB PAS YUL MI RNAMS SKYES
KYI TSUL DU BSU BA YIN NO, ,RTZA

BAR; ZAD PA SHES LA ZAG BCAS KYANG, ZHES SO, ,RNYED PA THAMS CAD
THOB PA YIN NAM ZHE NA, SNGON MED PA LAS RNYED PA DE THOB PA YIN
GYI RNYED ZIN MI 'THOB PA'I PHYIR, GSUM PA THOB PA'I DBYE BA NI,
,RNYED DANG RTEN CES BYA BA NI, ,DGE

PA 'DUS BYAS 'THOB PA'O, ,GNYEN PO DANG NI THAG BSRING PA'I,
THOB PA ZAG DANG BCAS PA'I YIN, ZHES BYUNG, THOB PA LA RNYED
PA'I THOB PA DANG, BSTEN PA'I THOB PA DANG, GNYEN PO'I THOB PA
DANG, THAG BSRING PA'I THOB PA BZHI YOD

DE; RNYED PA NYID THOB PAS NA RNYED PA'I THOB PA STE, LAM GSAR
DU RNYED PA'I TSE LAM DE MA 'ONGS PA THOB PA LTA BU, BSTEN PA NI
CHOS THOB ZIN DE YANG YANG MNGON DU BYED PA YIN LA, DE THOB NA
BSTEN PA'I THOB PA STE, 'PHAGS PA'I DRAN PA NYER

BZHAG MNGON DU BYED PA LTA BU, GNYEN PO NI LAM STE, GNYEN PO 'DI
NYID THOB PA YIN PAS NA, GNYEN PO'I THOB PA STE, LUS NGAG YID
GSUM MA DUL PA'I GNYEN PO DE GSUM DUL BA BSGOM PA LTA BU, THAG
BSRING BAR BYED PA'I THOB PA

@021A *, ,NI THAG BSRING PA'I THOB PA STE, 'JIG RTEN PA'I NYON
MONGS CHAGS BRAL GYI THOB PA LTA BU YIN PA'I PHYIR, DANG PO YIN
TE, GANG SPEL LAS, RNYED PA'I THOB PA ZHES BYA BA NI, YON TAN
GANG YANG RUNG PA GOMS

PAS YON TAN GANG YANG RUNG PA THOB PA'O, ,THOB PA NYID RNYED PA
YIN PAS NA, RNYED PA'I THOB PA'O, ,ZHES GSUNGS PA'I PHYIR, GNYIS
PA YIN TE, GANG SPEL LAS, BSTEN PA NI CHOS THOB ZIN PA MNGON DU
BYED PA'O, ,BSTEN PA NYID

THOB PA YIN PAS BSTEN PA'I THOB PA'O, ,ZHES GSUNGS PA'I PHYIR,
GSUM PA YANG YIN TE, MDO LAS, 'DI LTAR LUS BSGOM PA DANG SEMS
BSGOM PA DANG TSUL KHRIMS BSGOM PA NI DGE SLONG ZHES BYA'O,
,ZHES GSUNGS PA DE YIN

PA'I PHYIR TE, GANG SPEL LAS, GNYEN PO NI LAM STE, GNYEN PO 'DI
NYID THOB PA YIN PAS NA GNYEN PO'I THOB PA'O, ,DE NI LUS LA SOGS
PA RNAMS KYI LUS LA SOGS PA'I GNYEN PO RTOGS PA LAS LUS BSGOM PA
ZHES BYA BA LTA BU STE,

DE BZHIN DU ZAG PA DANG BCAS PA'I CHOS GZHAN DAG KYANG YIN NO,
,ZHES GSUNGS PA'I PHYIR, RGYAS PAR BSHAD YOD, BZHI PA YANG YIN
TE, GANG SPEL LAS, THAG BSRING BA NYID THOB PA YIN PAS NA, THAG
BSRING BA'I THOB PA'O, ,DE NI

NYON MONGS PA'I THOB PA GCOD PA STE, THAG BSRING BAR BYED ZHES
BYA BA'I THA TSIG GO, ,ZHES GSUNGS PA'I PHYIR, DE DAG MTSAN NYID
TZAM STE, MDOR NA DGE BA ZAG BCAS LA THOB PA BZHI KA YOD DO, DGE
BA 'DU BYAS YIN BAS RNYED BSTEN GYI

@021B THOB PA GNYIS YOD LA, ZAG BCAS YIN BAS GNYEN PO DANG THAG
BSRING BA'I THOB PA GNYIS KYANG YOD PA'I PHYIR, RANG 'GREL LAS,
DGE BA ZAG PA DANG BCAS PA RNAMS KYI NI THOB PA BZHI YIN NO,
,ZHES SO, ,ZAG MED RNAMS KYI THOB PA

GNYIS YOD DE, RNYED BSTEN GYI THOB PA GNYIS YOD PA'I PHYIR, GANG
SPEL LAS, ZAG PA MED PA RNAMS KYI NI GNYIS YIN TE, SNGA MA GNYIS
SO, ,ZHES GSUNGS PA'I PHYIR, NYON MONGS CAN DANG LUNG MA BSTAN
PA RNAMS KYI THOB PA GNYIS

YOD DE, GNYEN PO DANG THAG BSRING BA'I THOB PA GNYIS YOD PA'I
PHYIR, GANG SPEL LAS, NYON MONGS BA CAN DANG LUNG DU MA BSTAN PA
RNAMS KYI NI GNYIS TE PHYI MA GNYIS SO, ,ZHES GSUNGS PA'I PHYIR,
SMRAS BA, 'KHOR BA'I BTZON DU

'CHING BA'I NYON MONGS KYI, DGRA KUN BCOM PAS MI SLOB RIN CHEN
KHRIR, ,MNGON PAR BZHUGS PA'I ZAG BCAS ZAG MED KYI, ,YON TAN KUN
'BYUNG 'KHOR BSGYUR SKYES BZHIN RMAD, ,RANG DON TZAM BYAS PHUN
TSOGS DE LTAR NA, ,MTHA' MED DON

GNYIS BYAS PA'I SANGS RGYAS KYI, ,YON TAN RMAD BYUNG RE RE'ANG
NAM MKHA' LA, ,SHONG MIN BLO GROS LONGS SPYOD 'DI AE MA'O, ,NGO
MTSAR AAHO KYE MA THUB DBANG DPAL, ,LAN GCIG DRAN PA'I BSOD NAMS
BSAM KLAS NA, ,JI 'DI MI 'JUG

LONG NGAM BLUN NAM MYOS, ,SEMS DANG LDAN NA THUB DBANG SOM LA
BSTEN, ,BYA MANG DON CHUNG CHU YI GNYER MA LA, ,MTHO DANG DMA'
BAS BYIS PA'ANG MI BRID NA, ,MNGON MTHONG 'JIG RTEN MI RTAG
'GYUR BA LA, ,'GYOD DANG RIM GRO BYED PA'ANG
@022A *, ,BEM BO'AM PHYUGS, ,SKYON BRAL MDZES PA'I GTER MTHONG
'KHOR 'DAS KYI, ,RMA DBYUNG NGO MTSAR YON TAN MA LUS PA, ,DGA'
PAS KHYOD LA 'DUS SAM MGON KHYOD NYID, ,THABS GANG ZHIG GI THOB
SNYAM KHYOD PHYAG

'TSAL, ,ZHES PA'ANG BAR SKABS KYI TSIGS SU BCAD PA'O, ,BZHI BA,
KHYAD PAR GYI CHOS LA THUN MONG MA YIN PA'I YON TAN DANG, THUN
MONG GI YON TAN GNYIS, DANG PO LA, MDOR BSTAN PA, RGYAS PAR
BSHAD PA, DON BSDU BA GSUM, DANG PO

NI; SANGS RGYAS CHOS NI MA 'DRES PA, ,STOBS LA SOGS PA BCO
BRGYAD DO, ,ZHES BYUNG, BYE SMRA NA RE, SANGS RGYAS KYI CHOS MA
'DRES PA BCO BRGYAD YOD DE, SANGS RGYAS KYI STOBS BCU LA SOGS PA
MI 'JIGS PA BZHI DANG, DRAN PA NYER

BZHAG GSUM DANG, THUGS RJE CHEN PO RNAMS SU YOD PA'I PHYIR,
SANGS RGYAS LAS GZHAN YANG THUN MONG MA YIN PA DANG ZLA MED PAS
NA MA 'DRES PAR 'DOD PA'I PHYIR, RANG 'GREL LAS, THUN MONG MA
YIN PAS NA MA 'DRES PA ZHES DANG,

GANG SPEL LAS, MA 'DRES PA NI 'DRES PA MED PA STE, ZLA MED PA
ZHES BYA BA'I DON NO, ,ZHES GSUNGS PA'I PHYIR, THEG CHEN RNAMS
KYI SPYOD PA MA 'DRES PA DRUG ,RTOGS PA MA 'DRES PA DRUG ,'PHRIN
LAS MA 'DRES PA GSUM, YE SHES

MA 'DRES PA GSUM DANG BCO BRGYAD DU 'DOD DE, MDO SDE RGYAN LAS,
SPYOD BA DANG NI RTOGS PA DANG, ,YE SHES DANG NI 'PHRIN LAS KYI,
,ZHES SO, GNYIS PA LA STOBS BSHAD PA, MI 'JIGS PA DANG, DRAN PA
NYER BZHAG DANG, THUGS RJE

@022B CHEN PO BZHI, DANG PO LA, MKHYEN PA'I STOBS DANG, SKU'I
STOBS GNYIS, DANG PO LA SO SO'I NGO BO DANG, SA GANG NA YOD
DANG, SGRA BSHAD GSUM, DANG PO NI, ,GNAS DANG GNAS MIN SHES PA
BCU, ,LAS 'BRAS LA BRGYAD BSAM GTAN,

SOGS, ,DBANG PO MOS DANG KHAMS LAS NI, ,DGU'O LAM DAG LA BCU
'AM, ,GNYIS NI KUN RDZOB SHES PA YIN, ,ZAD PA DRUG GAM BCU YIN
NO, ,ZHES BYUNG, STOBS DANG PO DRUG CHOS CAN, SHES BCUS BSDU
TSUL YOD DE, GNAS

DANG GNAS MIN MKHYEN PA'I STOBS NI SHES PA BCUS BSDUS, LAS DANG
RNAM SMIN MKHYEN PA'I STOBS LA 'GOG LAM GYI SHES PA GNYIS MA
GTOGS PA'I BRGYAD KYIS BSDUS, BSAM GZUGS BRGYAD RNAM THAR
BRGYAD, TING NGE 'DZIN GSUM,

SNYOMS 'JUG GNYIS MTHAR GNAS DGU MKHYEN PA'I STOBS DANG, DPANG
PO MCHOG DANG MCHOG MIN MKHYEN PA'I STOBS DANG MOS PA SNA TSOGS
MKHYEN PA'I STOBS DANG, KHAMS SNA TSOGS MKHYEN PA'I STOBS TE
STOBS BZHI NI 'GOG SHES

MA GTOGS PA'I SHES PA DGUS BSDUS PA'I PHYIR, DANG PO GRUB STE,
RTZA BAR, GNAS DANG GNAS MIN SHES PA BCU, ZHES SO, ,GNYIS PA
GRUB STE, RTZA BAR, LAS 'DRAS LA BRGYAD, ZHES SO, ,GSUM PA GRUB
STE, BSAM GTAN

SOGS, DBANG PO MOS DANG KHAMS LAS NI, ,DGU'O, ,ZHES GSUNGS PA'I
PHYIR, STOBS PHYI MA BZHI CHOS CAN, SHES BCUS BSDUS TE, THAMS
CAD DU 'GRO BA'I LAM MKHYEN PA'I STOBS LAM RANG GI NGO BOR BYAS
NA 'GOG SHES PA?

@023A *, ,MA GTOGS DGU, 'AM SGRA'I DON DANG LAM 'BRAS BU DANG
BCAS NA SHES PA BCU YOD DE, SNGON GNAS MKHYEN PA'I STOBS DANG,
'CHI 'PHO DANG SKYE BA MKHYEN PA'I STOBS GNYIS NI KUN RDZOB SHES
PA YIN,

ZAG ZAD MKHYEN PA'I STOBS NI 'AM SGRAS 'GOG PA KHO NA SHES NA
CHOS SHES RJES SHES 'GOG SHES ZAD SHES MI SKYE SHES PA KUN RDZOB
SHES PA DRUG GIS BSDUS, ZAG PA ZAD PA'I RGYUD LA YOD PA'I MKHYEN
PAR 'DOD NA SHES PA BCUS

BSDUS PA'I PHYIR, DANG PO GRUB STE, RTZA BAR, LAM DAG LA BCU
'AM, ZHES SO, ,GNYIS PA GRUB STE, RTZA BAR, GNYIS NI KUN RDZOB
SHES PA YIN, ZHES SO, ,GSUM PA GRUB STE, RTZA BAR, ZAD PA DRUG
GAM BCU YIN NO, ,ZHES

SO; ;GNYIS PA NI, SNGON GNAS 'CHI 'PHO SKYE BA'I GNAS, ,BSAM
GTAN DAG NA LHAG MA NI, ,SA RNAMS KUN NA ZHES BYUNG, STOBS BCU
PO DES GANG NA YOD KYI KHYAD PAR YOD DE, SNGON GNAS MKHYEN PA'I
STOBS DANG, 'CHI 'PHO SKYE

BA MKHYEN PA'I STOBS GNYIS BSAM GTAN GYI DNGOS GZHI BZHIN YOD,
STOBS LHAG MA BRGYAD NI 'DOD PA DANG MI LCOGS MED DANG KHYAD PAR
CAN DANG BSAM GTAN BZHI GZUGS MED BZHI STE SA KUN NA YOD PA'I
PHYIR, THAMS CAD KYANG

'DZAM GLING SKYES BA'I LUS RTEN CAN YIN TE, GZHAN DU SANGS RGYAS
MI 'BYUNG BA'I PHYIR, GSUM PA NI, 'DI'I STOBS GANG PHYIR THOGS
MI MNGA', ZHES BYUNG, SANGS RGYAS 'DI'I RGYUD KYI GNAS DANG GNAS
MIN MKHYEN PA SOGS LA

@023B STOBS ZHES BRJOD PA'I RGYU MTSAN YOD DE, 'DI'I MKHYEN BA
SHES BYA THAMS CAD LA THOGS BA MI MNGA' BAS 'JUG BAS STOBS YIN
LA, GZHAN NYAN RANG GI SHES PA NI LA LAR 'DOD KYANG MI 'JUG PAS
THOGS PA YIN PAS STOBS SU MI

'OS PA'I PHYIR TE, DPER NA GNAS BRTAN SH'A RI'I PUS RAB TU
'BYUNG BAR 'DOD PA'I THAR PA'I DGE RTZA MA GZIGS PAS PHYIR BTANG
BA DE BZHIN GSHEGS PAS DE RAB TU BYUNG NAS, 'BYUNG KHUNGS RDO YI
GSEB GSEB NA, ,BAG LA ZHA BA'I

GSER BZHIN DU, ,NGAS NI 'DI YI THAR PA YI, ,SA BON SHIN TU PHRA
BA MTHONG, ,ZHES GSUNGS PA DANG, BYA ZHIG KHRAS GTZES PAS SKYE
BA DANG 'CHI 'PHO SOGS MA MKHYEN PA LTA BU YIN PA'I PHYIR, `
GNYIS PA NI, SKU LA SRED MED BU YI

STOBS, ,GZHAN DAG TSIGS NA GLING CHEN SOGS, ,BDUN CUS GLAGS PA'I
STOBS YIN NO, ,DE NI REG BYA'I SKYE MCHED DO, ,ZHES GSUNGS PA'I
PHYIR, SANGS RGYAS KYI SKU'I STOBS YOD DE, SANGS RGYAS KYI SKU
LA SRED MED KYI BU'I STOBS

MNGA' BA'I PHYIR, 'DI 'DRA THEG CHEN PAS KYANG, RGYUD BLA MA
LAS, SRED MED BU YI STOBS LAS 'KHRIGS PA'I SKU, ,ZHES SO, ,SNGON
GYI SLOB DPON GZHAN DAG NI SUM BRGYA DRUG CU RTZA GNYIS PO RE RE
NA, SRED MED BU'I STOBS MNGA' ZHES

ZER; RTZA BAR, GZHAN DAG TSIGS NA ZHES SO, ,SRED MED KYI BU'I
STOBS KYI TSAD YOD DE, GLING CHEN PHAL BA DANG SOGS PA SPOS KYI
GLANG PO CHE DANG, TSAN PO CHE CHEN PO DANG, RAB GNON DANG, YAN
LAG MCHOG DANG, STOBS MCHOG DANG,

@024A *, ,SRED MED BU STE BDUN PO DE SNGA MA SNGA MA LAS PHYI MA
PHYI MA BCU 'GYUR GLAGS BA STOBS LHAG PA'I PHYIR DANG, SLOB DPON
RANG LUGS SKU'I STOBS DE DAG LAS CHES CHE BA THUGS STOBS BZHIN
DU MTHA' YAS PAR 'DOD

DE; DE LTAR MIN NA MKHYEN PA'I STOBS MTHA' YAS PA MI BZOD PA'I
PHYIR TE, DPER NA BCOM LDAN 'DAS BTZAS PA'I DUS DANG RDO RJE
GDAN DU BYON PA'I GTAM BZHIN NO, ,RANG 'GREL LAS, JI LTAR CHES
CHE BA DE LTAR TU RUNG NGO,

ZHES DANG, RGYAL SRAS MA LAS, SLOB DPON NI JI LTAR CHES ZHES PA
NAS GTAN TSIGS DE LTA MA YIN NA MKHYEN PA'I STOBS MTHA' YAS PA
BZOD PAR MI 'GYUR RO, ,ZHES GSUNGS PA'I PHYIR DANG, KHYAD PAR DU
GANG SPEL LAS, JI

LTAR CHES CHE BA DE LTAR RUNG NGO ZHES BYA BA NI SLOB DPON TE,
DE LTA MA YIN NA MKHYEN PA MTHA' YAS PA BZOD PAR MI 'GYUR RO,
,CI'I PHYIR ZHE NA, SKU LA BRTEN PA NI SKU DANG 'TSAMS PA YIN
TE, SKU DANG THUGS GNYIS NI, PHAN TSUN MTHUN

PAR BYED PA'I PHYIR RO, ,GZHAN DU NA LHAS BYIN GYIS BSAD PA'I
GLANG PO CHE ZHABS KYI MTHE BOS RAB DANG 'OBS BDUN ZLO BA DER MI
'GYUR BA 'DI NI RGYU YIN NO, ,ZHES GSUNGS PA'I PHYIR, SKU STOBS
THUGS DANG 'TSAMS PA GRUB MTHA' BZHI

KA'I LUGS YIN KYANG, 'DI SKOR LA SNGA MA PHAL CHER GYIS BYE SMRA
LAS SLOB DPON DANG MDO DU MA'I DGONGS PA YOD SNANG MA SHAR 'DUG
KYANG GRUB MTHA' GONG 'OG DU MAR GAL CHE SNYAM MOD KYANG DU MAM
SPROS, SKU'I STOBS DE REG BYA'I

@024B SKYE MCHED YIN TE, 'BYUNG BZHI'I KHYAD PAR KHO NAR 'DOD
PA'I PHYIR, SKU BEM POR 'DOD PHYIN 'DI LTAR YIN NO, ,GNYIS PA MI
'JIGS PA NI, MI 'JIGS PA NI RNAM PA BZHI, ,JI LTAR STOBS NI DANG
PO DANG, ,BCU PA GNYIS PA BDUN

PA BZHIN, ,ZHES BYUNG, MI 'JIGS PA NI RNAM PA BZHI YOD DE, RANG
DON RTOGS PA PHUN TSOGS MNGON PAR RDZOGS PAR SANGS RGYAS PAR DAM
BCA' LA CHOS MTHUN GYI RGOL BA MI 'JIGS PA'I YE SHES DE RANG DON
RTOGS PA PHUN TSOGS

THOB PAR DAM BCA' BA LA MI 'JIGS PA DANG, DE BZHIN DU NGAS SGRIB
BA MA LUS PA SPANGS PAR DAM BCAS PA LA CHOS MTHUN GYI RGOL BA MI
'JUG PA'I YE SHES DE, RANG DON SPANGS PAR DAM BCAS PA LA MI
'JIGS PA DANG, CHOS GANG NYAN

THOS SOGS PAR DU GCOD PAR DAM BCAS PA LA CHOS MTHUN GYI RGOL BA
MED PA'I YE SHES DE, GZHAN DON BAR DU GCOD PAR DAM BCAS PA LA MI
'JIGS PA DANG, CHOS GANG NYAN THOS SOGS KYI NGES 'BYIN GYI LAM
DU DAM BCAS PA LA CHOS

MTHUN GYI RGOL BA MED PA'I YE SHES DE, GZHAN DON NGES 'BYIN GYI
LAM DU DAM BCAS PA MI 'JIGS PA BZHI YOD PA'I PHYIR, MDO LAS, KYE
MA NGA MNGON PAR RDZOGS PAR SANGS RGYAS PA LA 'DI NA CHOS 'DI
DAG MNGON PAR RDZOGS PAR SANGS

MA RGYAS SO, ,ZHES NGA LA DGE SBYONG NGAM BRAM ZE'AM LHA'AM 'DUD
DAM, TSANGS PA'ANG RUNG 'GA' YANG CHOS DANG MTHUN PAS RGOL ZHING
GLENG BAR BYED PA'I RGYU MTSAN YANG DAG PAR RJES SU MA MTHONG
NGO, ,DE LTAR RGYU MTSAN YANG DAG PAR RJES

@025A *, ,SU MA MTHONG BAS, BDE BA THOB PA DANG 'JIGS PA MED PAR
GYUR CING, MI 'JIGS PA THOB PAR GNAS TE, KHYU MCHOG RLOBS PO CHE
ZHAL GYIS 'CHE ZHING TSANGS PA'I 'KHOR LO BSKOR, 'KHOR GYI NANG
DU SENG GE'I

SGRA YANG DAG PAR SGROGS PA 'DI NI MI 'JIGS PA DANG PO'O, ,ZHES
GSUNGS PA'I PHYIR, KHYAB STE, SANGS RGYAS SO YAN CHAD KYI DAM
BCA' TSUL DANG, NGA LA DGE SBYONG NGAM, ZHES PA NAS, MA MTHONG
NGO'I PAR GYIS CHOS MTHUN GYI RGOL BA

MED TSUL DANG, DE LTAR NAS, GNAS TE PAR MI 'JIGS TSUL DANG, LHAG
MAS MI 'JIGS PA'I YE SHES KYI BYED LAS CHOS 'KHOR BSKOR BA SOGS
STON, DE BZHIN DU MDO PHYI MA GSUM YANG SLA, MI 'JIGS PA BZHI
SHES PA DANG SA GANG

GIS BSDUS PA YOD DE, JI LTAR STOBS DANG PO GNAS DANG GNAS MIN
MKHYEN PA SHES PA BCU DANG SA THAMS CAD KYI BSDUS PA LTAR MI
'JIGS PA DANG PO YIN, STOBS BCU PA ZAG ZAD MKHYEN PA SHES PA
DRUG GAM BCU DANG SA BCU GCIG GIS

BSDUS PA LTAR MI 'JIGS PA GNYIS PA YIN, STOBS GNYIS PA LAS 'BRAS
MKHYEN PA SHES PA BRGYAD DANG SA THAMS CAD KYI BSDUS PA LTAR MI
'JIGS PA GSUM PA YIN, STOBS BDUN PA KUN TU 'GRO BA MKHYEN PA
SHES PA BCU 'AM DGU DANG,

SA THAMS CAD NA YOD PA LTAR MI 'JIGS PA BZHI PA YANG YIN PA'I
PHYIR, GSUM PA DRAN PA NYER BZHAG GSUM NI, DRAN DANG SHES BZHIN
BDAG NYID GSUM, ,ZHES BYUNG, DRAN PA NYER BZHAG GSUM YOD DE,
'KHOR GUS PAR NYAN PA LA MI,

@025B CHAGS PA'I DE, 'KHOR MI GUS PAR NYAN PA LA MI KHRO PA'I
DE, GUS MA GUS 'DRES PAR DE GNYIS MI 'BYUNG BAR BTANG SNYOMS SU
NGAN PA DANG SHES BZHIN GYI RANG BZHIN CAN GYI BLO GSUM YOD PA'I
PHYIR, BZHI PA THUGS RJE CHEN PO NI, THUGS RJE CHEN PO

KUN RDZOB BLO, ,TSOGS DANG RNAM PA SPYOD YUL DANG, ,MNYAM PA'I
PHYIR DANG CHES CHE'I PHYIR, ,THA DAD BYA BA RNAM PA BRGYAD,
,CES BYUNG, THUGS RJE CHEN PO CHOS CAN, NGO BO YOD DE, 'JIG RTEN
LA NYIN MTSAN DUS DRUG TU SU NI DAR SU NI RGUD,

SU NI MA SMIN PA SMIN PAR, SU NI SMIN PA YE SHES KYI MTSON GYIS
RDOL BAR BYA SNYAM DGONGS PA'I KUN RDZOB PA'I BLO KHYAD PAR LNGA
LDAN DE YIN PA'I PHYIR, RTZA BAR, THUGS RJE CHEN PO KUN RDZOB
BLO, ,ZHES SO, ,KHYAD PAR LNGA DANG LDAN PAS THUGS

RJE CHEN PO ZHES BYA STE, RGYU'I KHYAD PAR BSKAL BGRANGS MED
GSUM DU TSOGS GNYIS RGYA CHEN PO YANG DAG PAR GRUB PA DANG, RNAM
PA'I KHYAD PAR SDUG BSNGAL GSUM LA RTOGS PA'I RNAM PA CAN DANG,
SPYOD YUL GYI KHYAD PAR KHAMS GSUM GYI

SEMS CAN THAMS CAD LA DMIGS PA DANG, 'JUG TSUL GYI KHYAD PAR,
SEMS CAN THAMS CAD 'DU BYED KYI SDUG BSNGAL DANG BRAL BAR 'DOD
PA'I SEMS CAN THAMS CAD LA MNYAM PA NYID DU 'JUG PA DANG, NGO
BO'I KHYAD PAR KUN RDZOB SHES

PA'I SHES RAB YIN PAS, CHES RNO PA DANG CHES CHEN PO YIN PA'I
PHYIR, 'O NA, RNAM 'GREL LAS, SGRUB BYED THUGS RJE GOMS LAS TE,
,ZHES BYANG SEMS RGYUD KYI SNYING RJE LA THUGS RJER BSHAD PA
LTAR 'DIR YANG YIN NAM ZHE NA, MA YIN
@026A *, ,TE; RNAM 'GREL SOGS SU NYAN RANG LA SNYING RJE YOD
KYANG THUGS RJE MA YIN LA BYANG SEMS KYIS GZHAN SKYOBS PA'I
THUGS RJE YOD PAR BSHAD KYANG 'DI NI SANGS RGYAS KYI SKABS YIN
PAS THUGS RJE TZAM DU MA ZAD

THUGS RJE CHEN PO YIN PAS SNYING RJE DANG DE GNYIS THA DAD PA
BRGYAD YOD PAS DE GNYIS 'GAL BA YIN PA'I PHYIR, THA DAD BYA BA
RNAM PA BRGYAD YOD DE, NGO BO'I KHYAD PAR SNYING RJE CHEN PO ZHE
SDANG MED PA DANG, THUGS RJE CHEN PO GTI MUG MED PA'I

SHES RAB YIN, DMIGS PA'I KHYAD PAR SNYING RJE CHEN POS 'DOD PA'I
SEMS CAN DANG THUGS RJE CHEN POS KHAMS GSUM GA'I SEMS CAN LA
DMIGS, RNAM PA'I KHYAD PAR SNYING RJE CHEN PO SDUG BSNGAL GYI
SDUG BSNGAL GCIG PU DANG

'BRAL 'DOD DANG, THUGS RJE CHEN PO SDUG BSNGAL GSUM GA DANG
'BRAL 'DOD KYI RNAM PA CAN YIN, SA'I KHYAD PAR SNYING RJE BSAM
GTAN LA BSTEN, THUGS RJE CHEN PO BSAM GTAN BZHI PA KHO NA LA
BSTEN, RTEN GYI KHYAD PAR

SNYING RJE CHEN PO NYAN RANG GI RGYUD LA YOD, THUGS RJE CHEN PO
SANGS RGYAS KHO NA'I RGYUD LA YOD PA DANG, 'THOB TSUL SNYING RJE
CHEN PO 'DOD PAR 'DOD CHAGS DANG BRAL BA'I 'THOB, THUGS RJE CHEN
PO SRID RTZE LA 'DOD CHAGS DANG BRAL BAS

THOB DGOS PA DANG, NUS PA'I KHYAD PAR SNYING RJE CHEN POS DON MI
SKYOBS LA THUGS RJE CHEN POS DE NI YONGS SU SKYOBS PA DANG, BYED
LAS KYI KHYAD PAR SNYING RJE CHEN PO SEMS CAN LA MI 'DRA BA
DANG, THUGS RJE CHEN PO SEMS CAN THAMS

@026B CAD LA 'DRA BAR 'JUG PA'I PHYIR, GSUM PA DON BSDU NI,
SANGS RGYAS THAMS CAD TSOGS DANG NI, ,CHOS SKU 'GRO BA'I DON
SPYOD PAS, ,MNYAM PA NYID DE SKU TSE DANG, ,RIGS DANG SKU BONG
TSOD KYIS MIN, ,ZHES BYUNG, SANGS RGYAS THAMS CAD

RNAM PA THAMS CAD DU MNYAM MAM ZHE NA, SANGS RGYAS THAMS CAD
MNYAM PA GSUM GYIS MNYAM PA NYID YIN TE, SANGS RGYAS THAMS CAD
RGYU TSOGS GNYIS BSAGS PAR MNYAM PA DANG, 'BRAS BU CHOS SKU THOB
PAR MNYAM PA DANG, 'PHRIN LAS

'GRO BA'I DON SPYOD PAS MNYAM PA'I PHYIR, RTZA BAR, SANGS RGYAS
THAMS CAD TSOGS DANG NI, ,CHOS SKU 'GRO BA'I DON SPYOD PAS,
,MNYAM PA NYID DE, ZHES SO, ,SKU TSE RING THUNG DANG RIGS BZANG
NGAN DANG GDUNG GI KHYAD PAR DANG, SKU BONG TSOD

CHE CHUNG MI MNYAM STE, DE DAG GDUL BYA'I BSAM PA DANG MTHUN PAR
STON PA'I PHYIR, RTZA BAR, SKU TSE DANG, RIGS DANG SKU BONG TSOD
KYIS MIN, ,ZHES DANG, RANG 'GREL LAS, SKU TSE DANG GDUNG DANG,
SKU BONG TSOD ZHES DANG, 'OD SRUNG DANG

SH'AKYA LA SOGS PA GDUNG THA DAD PA'I PHYIR DANG, ZHES SO,
,SANGS RGYAS DE LA MKHAS PA DGA' BA DANG GUS PA CHEN PO SKYED
PA'I THABS YOD DE, SNGAR BSHAD PA'I MNYAM PA GSUM NI RIM BZHIN
DU RGYU 'BRAS BU PHAN 'DOG PA PHUN SUM TSOGS PA

GSUM PO YID LA YANG YANG BYED PA DE YIN PA'I PHYIR, RGYU PHUN
TSOGS BZHI YOD DE, TSOGS GNYIS PO THAMS CAD KYI PHA ROL PHYIN PA
LA GOMS PA DANG BSKAL CHEN GRANGS MED GSUM SOGS YUN RING PO NAS
GOMS PA DANG, BSKAL CHEN DE

@027A *, ,SNYAD DU BAR CHAD MED PAR GOMS PA DANG, DE THAMS CAD
LA GUS PAR BYAS TE GOMS PA BZHI YOD PA'I PHYIR, 'BRAS BU PHUN
TSOGS YANG BZHI YOD DE, 'BAD PA MED PAR RNAM PA THAMS CAD MKHYEN
PA'I YE SHES

PHUN TSOGS DANG, NYON MONGS PA GTAN DU BAG CHAGS DANG BCAS PA
DANG SNYOMS 'JUG GI SGRIB PA SPANGS PAS SPANGS PA PHUN TSOGS
DANG, PHYI'I YUL SPRUL PA DANG YONGS SU SGYUR BA DANG, BYIN GYIS
RLOBS PA'I MNGA' BA PHUN TSOGS

PA DANG, SGRIB PA DANG MKHA' DANG, SHIN TU RING BAR GSHEGS PA'I
MTHU PHUN TSOGS DANG, MTSAN DPE SKU'I STOBS DANG, SKU RDO RJE
LTAR SRA BAS SKU PHUN TSOGS BZHI DANG LDAN PA'I PHYIR, PHAN
'DOGS PHUN TSOGS YANG RNAM PA

BZHI YOD DE, NGAN SONG GSUM DANG 'KHOR BA BZHI LAS GTAN DU THAR
BA BZHI'I THEG PA GSUM DANG BDE 'GRO DANG BZHI LA 'GOD PAR MDZAD
PA BZHI YOD PA'I PHYIR, SANGS RGYAS KYI YON TAN DBYE BA MTHA'
YAS KYANG MDOR BSDUS NAS YID

LA BYED TSUL DE LTAR YIN PAS, SKYABS 'GRO LA DE LTAR 'BAD PAR
RIGS SO, ,DE SKAD DU RE ZHIG DE LTAR NA DE BZHIN GSHEGS PA RNAMS
NI YON TAN DANG YE SHES DANG MTHU DANG PHAN 'DOGS PA MTHA' YAS
SHING RMAD DU BYUNG BA RIN PO CHE'I

'BYUNG GNAS YIN NO, ,ZHES DANG, GANG SPEL LAS, MTHA' YAS PA NI
GRANGS DANG MTHU MTHA' YAS GTUGS PA MED PA'I PHYIR RO, ,ZHES
GSUNGS PA'I PHYIR, SANGS RGYAS LA DAD PA CHEN PO LTA CI SMOS DAD
PA CHUNG NGU BYAS BYAS KYANG DAM

@027B DE YANG LAN GCIG BYAS KYANG SDIG PA'I TSOGS RNAMS ZIL GYIS
MNAN NAS LHA DANG MI'I BDE BA DANG MCHOG MYANG 'DAS THOB PAR
BYED DE, DE'I PHYIR SANGS RGYAS LA BSOD NAMS KYI ZHING BLA NA
MED PA ZHES GSUNGS PA'I PHYIR TE, DE LA CHUNG

NGU BYAS KYANG 'BRAS BU MED PA MIN, YID DU 'ONG BA, MCHOG TU
GYUR PA DANG BYUNG BA DANG MTHA' BZANG BA LNGA'I PHYIR RO, ,MDO
LAS, GANG DAG RGYAL BA RNAM 'DREN LA, ,BYA BA CHUNG NGU BYED
'GYUR BA'ANG, ,DE DAG MTHO RIS SNA TSOGS

DAG ;BGROD NAS BDUD RTZI'I GO 'PHANGS 'THOB, ,ZHES GSUNGS PA'I
PHYIR, JI SKAD DU, RANG 'GREL LAS, MKHAS PA RNAMS NI RKANG YAN
CHAD NAS KYANG BCOM LDAN 'DAS DE DANG DE'I CHOS LA MNGON PAR RAB
TU DAD PAR 'GYUR TE,

ZHES PA NAS BSOD NAMS KYI ZHING BLA NA MED PA ZHES BYA STE,
'BRAS BU MED PA MIN PA DANG, YID DU 'ONG BA DANG, MCHOG TU GYUR
PA DANG, MYUR BA DANG, MTHA' BZANG BA'I PHYIR RO, ,ZHES GSUNGS
PA'I PHYIR, SMRAS PA, LHA YUL DGA'

TSAL PHYIN PA'I CHAGS LDAN LTAR, THUB PA'I PHUN TSOGS DGE LEGS
RIN CHEN GYI, ,SKYED TSAD GRANGS DANG MTHU'I KHYAD PAR LA, ,BYE
BAR BSAM KYANG NGOMS PA MA MCHIS NA, ,'JIG RTEN RIN CHEN GCIG PU
ZHAL STON KYE, ,KHYOD KYI GSUNG

'DI THOS KYANG NYON MONGS NAD, ,GDUNG PA ZHI BYED DAD PA'I BDUD
RTZIS NGOMS, ,'JIG RTEN LONG PA RNAMS LA SNYING RTZE NA, ,GANG
'DI MNGON DU BDAG CAG NAM MTHONG NA'ANG, ,THUB PA'I PHUN TSOGS
MTHAR PHYIN SMON LAM LA, ,

@028A *, ,BDAG CAG 'BREL BCAS MKHA' KHYAB MA RNAMS KYI, ,MGON
KHYOD GO 'PHANGS THOB PHYIR YID SMON PA, ,DUS GSUM RGYAL BAS
BSNGOS BZHIN 'GRUB GYUR CIG ,CES PA'ANG BAR SKABS KYI TSIGS SU
BCAD PA

SEMS KYIS NGAL GSO PA'O, ,GNYIS PA THUN MONG GI YON TAN BSHAD PA
LA, MDOR BSTAN, RGYAS PAR BSHAD PA GNYIS, DANG PO NI, CHOS GZHAN
SLOB DANG THUN MONG YIN KHA CIG SO SO'I SKYE BO DANG, NYON MONGS
MED DANG SMON NAS

SHES; ;SO SO YANG DAG RIG MNGON SOGS, ,ZHES BYUNG, THUN MONG
PA'I YON TAN YANG YOD DE, SANGS RGYAS KYIS CHOS MA 'DRES PA LAS
GZHAN PA'I CHOS SLOB MA NYAN RANG DANG THUN MONG BA YIN LA, KHA
CIG SO SO'I SKYE BO DANG THUN MONG YIN PA'I

PHYIR; DANG PO YOD DE, SANGS RGYAS KYI RGYUD LA YOD PA'I RIS
'DRA BA NYON MONGS MED DANG SMON NAS SHES DANG, SO SO YANG DAG
RIG PA DANG, MNGON SHES LNGA DANG, BSAM GZUGS BRGYAD DANG, TSAD
MED BZHI, RNAM THAR BRGYAD, ZIL

GNON SKYE MCHED DANG ZAD PAR GYI SKYE MCHED SOGS SANGS RGYAS
DANG 'PHAGS PA SLOB PA'I THUN MONG BA DE YIN PA'I PHYIR, RTZA
BAR, CHOS GZHAN SLOB DANG THUN MONG YIN, ,NYON MONGS MED DANG
SMON NAS SHES, ,SO SO YANG DAG RIG MNGON

SOGS, ,ZHES GSUNGS PA'I PHYIR, GNYIS PA YANG YOD DE, MNGON SHES
LNGA, BSAM GZUGS BRGYAD ZIL GNON DANG ZAD PAR GYI SKYE MCHED
SOGS YIN PA'I PHYIR, RTZA BAR, KHA CIG SO SO'I SKYE BO DANG,
ZHES SO, ,GNYIS PA LA

@028B SLOB DANG THUN MONG GI YON TAN DANG, SO SO SKYE BO DANG
THUN MONG GI YON TAN BSHAD PA GNYIS, DANG PO LA, NYON MONGS MED
PA'I TING 'DZIN DANG, SMON NAS SHES DANG, SO SO YANG DAG RIG PA
BZHI DANG DE DAG THOB TSUL DANG, ZHAR BYUNG

BSAM GTAN GYI RAB MTHA' NGOS BZUNG BA DANG LNGA, DANG PO NI,
NYON MONGS MED PA KUN RDZOB SHES, ,BSAM GTAN MTHA' NA MI G-YO'I
CHOS, ,MIS BSKYED NYON MONGS 'DOD GTOGS PA, ,MA SKYES GZHIR BCAS
SPYOD YUL CAN, ,ZHES

BYUNG; NYON MONGS MED PA'I TING 'DZIN CHOS CAN, KHYAD PAR LNGA
DANG LDAN TE, ,NGO BO KUN RDZOB SHES PA YIN PA, SA BSAM GTAN GYI
YA MTHA' BZHI PA KHO NA LA BRTEN PA GANG ZAG GI KHYAD PAR DGRA
BCOM GZHAN RANG RGYUD LA NYON MONGS

'THEB PAS MI G-YO CHOS CAN GYI DGRA BCOM PA KHO NA'I RGYUD LA
YOD PA, RTEN NI GLING GSUM GYI MI'I RTEN KHO NA LA SKYED PA,
DMIGS PA 'DOD PAR GTOGS PA'I NYON MONGS PA MA SKYES PA MA 'ONGS
PA DANG, 'DOD CHAGS SOGS GZHI DANG BCAS PA LA

DMIGS NAS RNAM PA PHA ROL RNAMS KYI NYON MONGS PA DE RNAMS MI
SKYED PAR GYUR CIG SNYAMS PA'I SPYOD YUL CAN YIN PA'I PHYIR,
DANG PO NI, RTZA BAR, NYON MONGS MED PA KUN RDZOB SHES, ,ZHES
SO, ,GNYIS PA GRUB STE, BSAM GTAN MTHA' NA

ZHES SO, GSUM PA GRUB STE, MI G-YO'I CHOS, ZHES SO, ,BZHI PA
GRUB STE, MI'I RTEN LA DGRA BCOM THOB PA ZHIG GIS SNGON GZHAN
GYIS NYON MONGS PA'I DMIGS RKYEN BYAS PA DRAN NAS, RANG NYID
GZHAN GYI YON GNAS YIN LA SEMS

@029A *, ,CAN SDUG BSNGAL BA NYON MONGS KYIS BSKYED PAR MTHONG
NAS DE 'GOG PA'I THABS YIN PA'I PHYIR, RTZA BAR, MIS SKYED ZHES
DANG, GONG GI RANG 'GREL LAS, DGRA BCOM PA LA SEMS CAN RNAMS KYI
SDUG BSNGAL

NI NYON MONGS PA LAS, ZHES PA NAS, NYON MONGS PA SKYED PAR MI
BYED CING, ZHES GSUNGS PA'I PHYIR, LNGA PA GRUB STE, RTZA BAR,
NYON MONGS 'DOD GTOGS PA, ,MA SKYES GZHIR BCAS SPYOD YUL CAN,
,ZHES SO, ,GNYIS PA NI,

SMON NAS SHES PA'ANG DE BZHIN NO, ,DE YI DMIGS PA THAMS CAD DO,
,ZHES BYUNG, SMON NAS SHES PA CHOS CAN, CHOS LNGA DANG LDAN TE,
NGO BO KUN RDZOB SHES PA DANG, SA BSAM GTAN MTHA' STE BZHI PAR
YOD PA DANG,

RGYUD MI G-YO BA'I CHOS CAN GYI YIN PA DANG, RTEN MI YIN PA SNGA
MA DE BZHIN LA DMIGS PA CHOS THAMS CAD YOD DE, THAMS CAD LA SMON
NAS SHES PA 'JUG PA'I GANG SHES PAR BYA BA'I CHOS THAMS CAD LA
DMIGS NAS, RNAM PA

SNGON NAS SMON PA BTANG STE 'DI SHES PAR BYA'O SNYAM DU RAB
MTHA'I BZHI PA LA SNYOMS PAR 'JUG PAS DE YANG DAG PA JI LTA BA
BZHIN SHES PA'I PHYIR, BYE SMRA BSAM GTAN BZHI PA YIN PAS GZUGS
MED MI SHES ZER, RTZA BAR, SNGON NAS SHES

PA'ANG DE BZHIN NO, ,DE YI DMIGS PA THAMS CAD DO, ,ZHES DANG,
GANG SPEL LAS, SMON PA SNGAR BTANG ZHES BYA BA NI GTONG BA SNGAR
BTANG BA STE, SMON NAS ZHES BYA BA 'DI NI BTANG NAS ZHES BYA
BA'I DON TO, ,ZHES GSUNGS PA'I PHYIR,

@029B GSUM PA NI, ,DE BZHIN CHOS DON NGES TSIG DANG, ,SPOBS PA
SO SO YANG DAG RIG ,GSUM NI GO RIM BZHIN MING DANG, ,DON DANG
NGAG LA THOGS MED SHES, ,BZHI PA RIG PA THAGS THOGS MED, ,MNGON
BRJOD LAM LA DBANG NYID LA, ,DE YI

DMIGS PA NGAG DANG LAM, ,SHES PA DGU'O SA THAMS CAD, ,YANG DAG
DON RIG BCU 'AM DRUG ,DE BZHIN KUN NA GZHAN KUN RDZOB, ,NGAG NI
'DOD DANG DANG PO NA, ,ZHES BYUNG, SO SO YANG DAG PAR RIG PA LA
DBYE NA BZHI YOD DE, ,CHOS DANG,

DON DANG, NGES TSIG DANG, SPOBS PA SO SO YANG DAG PAR RIG PA
BZHI YOD PA'I PHYIR, DE DAG GI RGYU DANG RTEN GNYIS NYON MONGS
MED PA BZHIN YIN TE, MI G-YO'I CHOS CAN GYI DGRA BCOM PA'I RGYUD
LA YOD PA DANG, MI'I RTEN CAN YIN PA 'DRA YANG

DMIGS PA DANG SA DANG RANG GI NGO BO GSUM MI 'DRA BA'I PHYIR,
RTZA BAR, DE BZHIN CHOS DON NGES TSIG DANG, ,SPOBS PA SO SO YANG
DAG RIG ,CES SO, ,CHOS SO SO YANG DAG RIG PA YOD DE, CHOS NI
MING DANG TSIG DANG YI GE'I TSOGS LA DMIGS

NAS RE THOGS MED SHES PA'I RIG PA DE YIN PA'I PHYIR, 'DI KUN
RDZOB SHES PA'O DON SO SO YANG DAG RIG PA YOD DE, CHOS RNAMS KYI
RANG SPYI'I MTSAN NYID DON DAM LA DMIGS NAS DE THOGS MED SHES PA
DE YIN PA'I PHYIR, 'DI DON DAM SHES PA'O, ,NGES

TSIG SO SO YANG DAG RIG PA YOD DE, PHO MO MA NING GI RTAGS DANG
KUN BSHAD KYI DUS DANG KRITA KYI BYED PA LA SOGS PA'I NGAG GI
SBYOR BA LA DMIGS NA SA DE THOGS PA MED PAR RIG PA DE YIN PA'I
PHYIR, RTZA BAR, GSUM NI GO RIM BZHIN MING
@030A *, ,DANG; ;DON DANG NGAG LA THOGS MED SHES, ,ZHES SO,
,SPOBS PA SO SO YANG DAG RIG PA YOD DE, DON MYANG 'DAS SOGS DANG
'BREL BA'I RIG PA'AM 'THAD PA THAGS THOGS MED PAR MNGON PAR
BRJOD PA NYID

SHES PA DE YIN PA'I PHYIR, RTZA BAR, ,BZHI PA RIG PA THAGS THOGS
MED, ,MNGON BRJOD LAM LA DBANG NYID LA, ,ZHES SO, ,MNGON PAR
BRJOD PA NI SPOBS PA'I DON NO, ,SPOBS PA SO SO YANG DAG RIG PA'I
DMIGS PA YOD DE, DE'I

DMIGS PA DAG DANG LAM YIN PA'I PHYIR, RTZA BAR, DE YI DMIGS PA
DAG DANG LAM, ,ZHES SO, ,DE BZHI SHES PA BCU DANG SA GANG GIS
BSDUS PA YOD DE, SPOBS PA NI 'GOG SHES MA GTOGS SHES PA DGU
DANG, NGAG GAM LAM GANG RUNG

GI DMIGS PA CAN YIN PA'I 'DOD PA NAS SRID RTZE'I BAR SA THAMS
CAD NA YOD, YANG DAG DON RIG GI DON CHOS THAMS CAD YIN NA SHES
PA BCU DANG, GAL TE DON MYANG 'DAS YIN NA, 'GOG SHES CHOS SHES
RJES SHES KUN RDZOB SHES PA ZAD

SHES MI SKYE SHES PA DRUG GIS BSDUS PA DE THAMS CAD PA YIN,
SPOBS DON RIG PA GNYIS LAS GZHAN PA'I CHOS DANG NGES TSIG RIG
GNYIS KUN RDZOB SHES PAS BSDUS, CHOS RIG NI 'DOD PA DANG BSAM
GTAN BZHI STE LDAN YOD, NGAG

STE NGES TSIG RIG PA NI, 'DOD KHAMS DANG BSAM GTAN DANG PO STE
SA GNYIS NA YONG PA YIN PA'I PHYIR, DANG PO SPOBS PA'I DE GRUB
STE, RTZA BAR, SHES PA DGU'O SA THAMS CAD, CES SO, ,GNYIS PA DON
RIG GI DE GRUB STE, RTZA BAR,

@030B YANG DAG DON RIG BCU'AM DRUG ,DE NI KUN NA ZHES SO, ,GSUM
PA DE GNYIS KUN RDZOB SHES PAR GRUB STE, RTZA BAR, GZHAN KUN
RDZOB, ZHES SO, ,BZHI PA GRUB STE, RTZA BAR, CHOS RIG 'DOD DANG
BSAM GTAN NA, ,ZHES SO, ,LNGA PA GRUB

STE; RTZA BAR, NGAG NI 'DOD DANG DANG PO NA, ,ZHES SO, ,BZHI PA
NI, MA TSANG BAR NI DE THOB MED, ,DRUG PO DE DAG RAB MTHA' BAS,
,ZHES BYUNG, SO SO YANG DAG PA RIG PA BZHI GANG RUNG ZHIG THOB
NA BZHI CAR THOB PAS KHYAB STE, GANG RUNG DE MA TSANG

BAR NI DE THOB PA MED PA'I PHYIR, RTZA BAR, ,MA TSANG BAR NI DE
THOB MED, ,CES SO, ,NYON MONGS MED PA DANG, SMON NAS SHES DANG
SO SO YANG DAG RIG PA BZHI DANG DRUG PO DES GANG GIS THOB PA YOD
DE, YON TAN DRUG PO DE DAG RAB MTHA'I BSAM

GTAN GYI STOBS KYIS 'THOB PA'I PHYIR, RTZA BAR, DRUG PO DE DAG
RAB MTHA' BAS, ,ZHES SO, ,LNGA PA ZHAR BYUNG RAB MTHA' NI, DE NI
RNAM DRUG BSAM GTAN MTHA', ,DE NI SA KUN GYIS MTHUN BYAS, ,'PHEL
BAS RAB TU PHYIN PA YIN, ,SANGS

RGYAS LAS GZHAN SBYOR LAS SKYES, ,ZHES BYUNG, 'O NA RAB MTHA'
DE, DU YOD CES NA, DRUG YOD DE, BSAM GTAN BZHI PA'I RAB MTHA'
LA, ,LA LA NYON MONGS MED PA'I TING 'DZIN DANG, LA LA SMON NAS
MKHYEN DANG, LA LA NGES TSIG MA

GTOGS PA'I SO SO YANG DAG RIG PA GSUM DANG, LA LA LNGA PO DER MA
GTOGS PA'I BSAM GTAN GYI RAB MTHA' KHO NAS DE NYID DANG DRUG YOD
PA'I PHYIR TE, RTZA BAR, DE NI RNAM DRUG CES SO, ,RAB KYI MTHA'
BA ZHES BYA BA YOD DE, BSAM

@031A *, ,GTAN GYI YA MTHA' BSAM GTAN BZHI PA'I DNGOS GZHI RAB
TU GYUR BA ZHIG LA 'JOG PA'I PHYIR, RTZA BAR, BSAM GTAN MTHA',
ZHES DANG, RANG 'GREL LAS, RAB KYI MTHA' BA ZHES BYA BA 'DI CI
ZHE NA,

BSAM GTAN MTHA' BSAM GTAN BZHI PA YIN NO, ,ZHES GSUNGS PA'I
PHYIR, KHA CIG 'DI LA 'KHRUL NAS BZHI PHA THAMS CAD RAB MTHAR
'CHAD PA NI MTHA' DANG RAB KYI DON SO SOR MA SHES PAS NONGS 'DUG
CING, GZUGS KYI CHAGS BCAS

GZUGS MED KYI DNGOS GZHI MA THOB PA'I RGYUD KYI BZHI PA'I DNGOS
GZHI LA RAB KYI DON MA TSANG STE, KHAMS GSUM SA DGU THAMS CAD
KYIS MTHUN PAR MA BYAS PA'I PHYIR, MA KHYAB NA, RTZA BAR, DE NI
SA KUN GYIS MTHUN BYAS, ,ZHES PA'I DON DANG

'GAL TE, SKABS 'DI'I BZHI PA RAB GYUR LAS DGU'I MTHUN PAR BYAS
PA GCIG DGOS PA'I PHYIR, RANG 'GREL LAS, JI LTAR NAS THAMS CAD
KYIS MTHUN PAR BYAS PA YIN ZHE NA, ZHES GSUNGS PA'I PHYIR, GZHAN
YANG DE LAS KUN GYIS

MTHUN PAR BYAS PAS 'PHEL BA RAB GCIG MI DGOS PAR THAL, DE LA
BZHI PA'I DNGOS GZHI TZAM LAS SA KUN GYIS MTHUN PAR BYAS PA TZAM
YANG MI DGOS PA'I PHYIR, KHYAB STE, SKABS 'DI'I RAB MTHA' LAS
KUN GYIS MTHUN PAR BYAS SHING

'PHEL PA GSUM GYI MCHOG GAM RAB KYI BSAM GTAN DE LA RAB MTHA'
ZHES BSHAD PA'I PHYIR, RTZA BAR, 'PHEL BA'I RAB TU PHYIN PA YIN,
,ZHES SO, ,RANG 'GREL LAS, JI LTAR 'PHEL BA'I RAB TU PHYIN PA
YIN ZHE NA, ZHES PA NAS, CHEN

@031B PO LA SNYOMS PAR 'JUG PA STE, 'PHEL PA'I MCHOG NI 'PHEL
BA'I RAB YIN NO, BSAM GTAN 'DI LTA BU 'DI NI RAB KYI MTHA' YIN
TE, ZHES GSUNGS PA'I PHYIR, 'DOD MI NUS TE, KHAMS GSUM GYI SA
DGU LA YAR 'DOD SEMS NAS BSAM GTAN

DANG PO'I SEMS LA SNYOMS PAR 'JUG PA NAS, SRID RTZE'I BAR LA
LUGS MTHUN DU SNYOMS PAR 'JUG ,DE NAS YANG YAS RIM NAS 'DOD PA'I
SEMS KYI BAR DU LUGS BZLOG TU 'JUG ,DE LAS YANG BSAM GTAN BZHI
PA'I BAR DU SNYOMS PAR 'JUG

PA NI SA KUN GYIS MTHUN PAR BYED TSUL YIN, DE LTAR BSGOMS PA
CHUNG NGU LAS 'BRING DANG, 'BRING LAS CHEN POR SNYOMS PAR 'JUG
PA 'PHEL PA GSUM GYI MTHAR BSAM GTAN BZHI PAR ZHUGS PA'I BZHI PA
DE BZHI PA'I RAB MTHA' YIN, RAB MTHA'I

MTHA' NI 'PHEL PA DANG RNAM PA LA BYED KYI BSAM GTAN 'OG MA GSUM
GYI YA MTHA' LA MI BYED PA'I PHYIR, DANG PO LUGS MTHUN DU DE
LTAR YIN TE, RANG 'GREL LAS, 'DOD PA NA SPYOD PA'I SEMS LAS BSAM
GTAN DANG PO LA SNYOMS PAR 'JUG LA

DE LAS NI BSAM GTAN GNYIS PA STE, DE BZHIN DU RIMS KYIS 'DU BYED
MED MIN SKYE MCHED KYI PAR LA SNYOMS PAR 'JUG GO ,ZHES GSUNGS
PA'I PHYIR, GNYIS PA LUGS MI MTHUN YANG, RANG 'GREL LAS, MI
MTHUN PA NI YANG 'DOD PA NA SPYOD

PA'I SEMS KYI PAR, ZHES GSUNGS PA'I PHYIR, GSUM PA DE NAS BZHI
PA'I BAR DU SNYOMS PAR 'JUG STE MTHUN PAR BYAS TSUL YANG, RANG
'GREL LAS, DE LAS YANG BSAM GTAN BZHI PA'I BAR DU MTHUN PA YIN
TE, DE LTAR SA THAMS CAD KYIS

@032A *, ,MTHUN PAR BYAS PA YIN NO, ,ZHES GSUNGS PA'I PHYIR,
BZHI PA GRUB STE, RANG 'GREL LAS, DE LTAR BSGOM PA CHUNG NGU LAS
'BRING, 'BRING LAS CHEN PO LA SNYOMS PAR 'JUG PA STE, 'PHEL BA'I
MCHOG NI RAB YIN NO, ,

BSAM GTAN 'DI LTA BU NI 'DI NI RAB KYI MTHA' YIN TE, ZHES GSUNGS
PA'I PHYIR, 'DIS NI RAB KYI DON BSHAD PA YIN NO, ,LNGA PA GRUB
STE, RANG 'GREL LAS, 'DIR MTHA' NI 'PHEL PA'AM RNAM PA YIN TE,
ZHES GSUNGS PA'I PHYIR, KHYAB

STE; DES NA 'PHEL BA'I RAB YIN PAS NA RAB MTHA' ZHES BRJOD DGOS
PA'I PHYIR, RTZA 'GREL GNYIS KAR TSIG GIS ZIN NO, ,DE SKYON
BRGYAD LAS GROL BAS RAB DANG BSAM GTAN GYIS MTHA' YIN PAS RAB
MTHA' BRJOD ZHES SMRA BA RMONGS PA MI

NAG RGAN PO LAS KYANG THA CHAD PAR NGO SHES PAR GYIS, MNGON PA
KUN BTUS LTAR NA RAB MTHA' BSAM GZUGS BRGYAD YOD DE, 'PHEL PA
GSUM GYIS MTHAR BYUNG PA'I BSAM GZUGS RNAMS RAB MTHA'I SNYOMS
'JUG YIN, 'PHEL

PA GSUM YANG YOD DE, KHAMS GSUM SA DGU LA LUGS MTHUN LUGS BZLOG
TU SNYOMS PAR 'JUG PA 'PHEL BA CHUNG NGU, YANG LUGS MTHUN DU RE
RE BAR DU RGAL BA'I THOD RGAL 'PHEL BA 'BRING, LUGS BZLOG DU
THOD RGAL ZHUGS PA 'PHEL

PAR BA YIN ZHES BSHAD DO, ,'DIR RAB MTHA'I BSAM GTAN SANGS RGYAS
LAS GZHAN PA'I RGYUD LA YOD PA SBYOR PA'I 'BAD RTZOL LAS BYUNG
ZHING SANGS RGYAS NI SBYOR PA MED PAR LHUN GRUB TU THOB PA'I
PHYIR,, ,,GNYIS PA SO SKYE DANG YANG

@032B THUN MONG PA'I YON TAN BSHAD PA LA, MNGON SHES KYI DBYE
BA, NGO BO, CHOS KYI KHYAD PAR GSUM, DANG PO NI, RDZU 'PHRUL RNA
BA YID DANG NI, ,SNGON TSE 'CHI 'PHO SKYE BA DANG, ,ZAD SHES
MNGON DU BYA BA YI, ,MNGON SHES RNAM DRUG ,ZHES BYUNG,

MNGON SHES DRUG YOD DE, RDZU 'PHRUL GYI YUL SHES PA MNGON DU BYA
BA'I MNGON SHES DANG, LHA'I RNA BA'I DANG, SEMS CAN GYI RNAM
GRANGS SHES PA'I DANG, SNGON GYI GNAS RJES SU DRAN PA'I DANG,
'CHI 'PHO BA DANG SKYE BA SHES PA'I DANG, ZAG

PA ZAD PA'I MNGON SHES DANG DRUG YOD PA'I PHYIR, DE DRUG GI DON
YOD DE, SPRUL PA GCIG DANG DU MAR DANG DU MA GCIG DU DANG, NAM
MKHA' LA 'GRO BA SOGS MNGON DU BYED PA SHES PA'I TING NGE 'DZIN
SHES RAB DANG BCAS PA DE DANG PO DANG, LHA'I RNA

PA LA BRTEN PA'I SHES PA MNGON DU BYED PA'I TING NGE 'DZIN SHES
RAB DANG BCAS PA DE GNYIS PA DANG, SEMS KYI RNAM GRANGS CHAGS
SOGS DANG BCAS MA BCAS PA MNGON DU BYED PA'I SHES PA TING NGE
'DZIN SHES RAB DANG BCAS PA DE GSUM PA DANG

SNGON GYI GNAS RJES SU DRAN PA MNGON DU BYED PA'I TING NGE 'DZIN
SHES RAB DANG BCAS PA DE BZHI PA DANG, LHA'I MIG LA BRTEN NAS
'CHI 'PHO SKYE BA MNGON DU BYED PA'I SHES PA TING NGE 'DZIN SHES
RAB BCAS PA DE LNGA PA DANG, LHA'I MIG GI MNGON

SHES KYI MTSAN NYID KYANG YIN PA NI, GANG SPEL LAS, 'CHI 'PHO BA
DANG SKYE BA SHES PA STE 'DI NI LHA'I MIG GI MNGON PAR SHES PAR
BSHAD DO, ,ZHES PA LTAR YIN LA, 'DOD SRID MA RIG PA'I ZAG PA ZAD
PA MNGON DU BYA BA'I TING NGE 'DZIN SHES

@033A *, ,RAB DANG BCAS PA DE DRUG PA'I DON YIN PA'I PHYIR, DANG
PO GRUB STE, MDO LAS, DGE SLONG RDZU 'PHRUL GYI RNAM PA DU MA
NYAMS SU MYONG BAR BYED DE GCIG TU GYUR NAS MANG POR 'GYUR, NAS,
'DI NI RDZU 'PHRUL GYI YUL SHES

PA MNGON DU BYA BA'I MNGON PAR SHES PA'O, ,ZHES BYA'O, ,ZHES SO,
,GNYIS PA GRUB STE, MDO LAS, DGE SLONG LHA'I RNA BA RNAM PAR DAG
PA MI LAS 'DAS PA'I MI DANG MI MA YIN GYI SGRA THAG RING BA'AM,
THAG NYE BA NA YOD PA GANG YIN PA YANG RUNG GNYIS

KA THOS STE, 'DI NI LHA'I RNA BA'I SHES PA MNGON DU BYA BA'I
MNGON PAR SHES PA ZHES BYA'O, ,ZHES GSUNGS PA'I PHYIR, GSUM PA
GRUB STE, MDO LAS, 'DI NI DGE SLONG SEMS CAN DANG GANG ZAG GZHAN
DAG GI YID KYI RTOG PA DANG YID KYI DPYOD PA YID

KYIS YANG JI LTA BA BZHIN SHES TE, NAS, 'DI NI SEMS KYI RNAM
GRANGS MNGON DU BYA BA'I MNGON PAR SHES PA ZHES GSUNGS, BZHI PA
GRUB STE, MDO LAS, DGE SLONG SNGON GYI GNAS RNAM PA DU MA RJES
SU DRAN TE ZHES SOGS SO, ,LNGA PA GRUB STE,

MDO LAS, 'DI NI DGE SLONG LHA'I MIG RNAM PAR DAG PA MI LAS 'DAS
PAS SEMS CAN RNAMS MTHONG STE, NAS, 'DI NI LHA'I MIG GI SHES PA
MNGON DU BYA BA'I RNAM PAR SHES PA ZHES BYA'O, ,ZHES GSUNGS PA'I
PHYIR, DRUG PA GRUB STE, MDO

LAS; DGE SLONG 'DI NI SDUG BSNGAL 'PHAGS PA'I BDEN PA'O, ,CES PA
NAS, DE LTAR SHES SHING DE LTAR MTHONG BA DE 'DOD PA'I ZAG PA
LAS SEMS RNAM PAR GROL PAR 'GYUR SRID PA'I ZAG PA DANG, MA RIG
PA'I ZAG PA LAS SEMS

@033B RNAM PAR GROL BAR 'GYUR RO, ,NAS, ,SRID PA GZHAN MI SHES
SO ZHES BYA BA'I BAR DU YANG DAG PA JI LTA BA BZHIN DU RAB TU
SHES TE, 'DI NI ZAG PA ZAD PA MNGON DU BYA BA'I MNGON PAR SHES
PA ZHES GSUNGS PA'I PHYIR, ZAG ZAD MNGON SHES DGRA

BCOM YAN CHAD LAS MED PA KUN MTHUN NO, ,GNYIS PA NI, RNAM GROL
BLO, ,BZHI NI KUN RDZOB SHES PA STE, ,SEMS LA SHES PA LNGA YIN
NO, ,ZAD PA'I MNGON SHES STOBS BZHIN NO, ,ZHES BYUNG, DE DRUG GI
KHYAD CHOS YOD DE, DE DRUG GI NGO

BO DGE SBYONG TSUL GYI 'BRAS BU BZHIN DU RNAM PAR GROL BA YAN
CHAD KYI SHES RAB KYI RANG BZHIN YIN, SEMS KYI RNAM GRANGS DANG
ZAG ZAD MNGON SHES GNYIS MA GTOGS PA'I LHAG MA BZHI NI KUN RDZOB
SHES PA DANG SEMS KYI RNAM GRANGS SHES PA'I MNGON

SHES NI CHOS RJES LAM KUN RDZOB SEMS SHES LNGA YOD, ZAG ZAD
MNGON SHES DE'I STONGS BZHIN DU SHES PA DRUG GAM BCU YIN LAS
THAMS CAD PA YIN PA'I PHYIR, GSUM PA KHYAD PAR GYI CHOS LA KHYAD
CHOS SPYIR BSTAN PA DANG, MNGON SHES LNGA

SO SOR BSHAD PA GNYIS, DANG PO LA, SA'I KHYAD PAR, DRAN PA NYER
BZHAG GI KHYAD PAR, NGO BO'I KHYAD PAR, RIG PA'I KHYAD PAR, CHO
'PHRUL GSUM GYI KHYAD PAR DANG LNGA, DANG PO NI, LNGA NI BSAM
GTAN BZHI DAG NA, ,RANG DANG 'OG SA'I YUL CAN

YIN; ;THOB BYA 'DRIS PAS CHAGS BRAL BAS, ,ZHES BYUNG, MNGON SHES
LNGA BSAM GTAN BZHI'I DNGOS GZHI DAG NA YOD DE, DE LNGA BSAM
GZUGS GNYIS LAS GZUGS MED NA MED PA'I PHYIR, DER THAL, GZUGS MED
NA RDZU 'PHRUL DANG LHA'I
@034A *, ,RNA BA DANG 'CHI 'PHO SHES PA'I LHA'I MIG GI MNGON
SHES GSUM NI GZUGS LA BRTEN NAS MED PA GANG ZHIG, ,SEMS KYI RNAM
GRANGS MNGON SHES KYANG DON MED, SNGON NAS RJES DRAN YANG DON
MED PA'I PHYIR, DANG PO GRUB STE,

GZUGS MED KYI DNGOS GZHI NI GZUGS KYI 'DU SHES BSHIG PA YIN PA'I
PHYIR, GNYIS PA GRUB STE, SEMS KYI RNAM GRANGS MNGON PAR SHES PA
YANG GZUGS LA BRTEN NAS SGRUB DGOS PA'I PHYIR, DER THAL, BDAG GI
LUS NI 'DI 'DRA ZHIG LAS

SEMS 'DI 'DRA'O, ,ZHES LUS DANG SEMS KYI MTSAN MA 'DZIN CING PHA
ROL BO DAG LA YANG GTOD PA'I PHYIR TE, DE LTAR BYAS PAS PHA ROL
SEMS SHES PA LAS DE GRUB ZIN PA'I PHYIR, DE SGRUB DUS YIN GYI
GRUB NAS GZUGS LA MI LTOS PAR SEMS

SHES PA'I PHYIR, RANG 'GREL LAS, MNGON PAR SHES PA MNGON PAR
GRUB PAS NI GZUGS LA MI LTOS PAR SHES SO, ,ZHES SO, ,GSUM PA
GRUB STE, SNGON GNAS DRAN 'DOD PAS BSAM GTAN LA SNYOMS PAR 'JUG
NAS RANG GI YID KYI

RNAM SHES 'GAG MA THAG PA'I MTSAN MA BZUNG DE NAS MAS RIM NAS
BZLOG TE RIM GYIS NYING MTSAMS SBYOR BA'I BAR DU DE MA THAG
RKYEN DRAN PAR BYED PA DE DE'I SGOM TSUL YIN PA'I PHYIR, DER
THAL, DE LTAR SGOM PAS NYING MTSAMS SBYOR BA'I

SEMS DANG DE'I RJES SU BAR SRID KYI SEMS DRAN PA NA SNGON GNAS
RJES DRAN GRUB PA DE YIN PA'I PHYIR, RANG 'GREL LAS, SNGON GYI
GNAS RJES SU DRAN PAR 'DOD PA NI, CES PA NAS, DE NAS SRID PA BAR
MA'I SKAD CIG MA GCIG DRAN NA YANG GRUB

@034B PA YIN NO, ,ZHES GSUNGS PA'I PHYIR, DE RANG GI SNGON GNAS
RJES SU DRAN TSUL YIN LA GZHAN DE DRAN TSUL YANG DE LTAR YIN TE,
GRUB ZIN NAS DE LTAR MI DGOS PAR RANG GZHAN GYI TSE THOD RGAL
DU'ANG DRAN PA'I PHYIR, RANG 'GREL LAS, DE BZHIN

DU GZHAN GYI YANG DRAN NO, ,MNGON PAR GRUB NAS NI THOD RGAL DU
YANG DRAN NO ZHES GSUNGS PA'I PHYIR, MNGON SHES LNGA PO 'DI DAG
RANG SA DANG 'OG SA'I YUL CAN YIN TE, RDZU 'PHRUL GYI DE YANG SA
GANG YIN PA DES SA 'OG MA'AM RANG SA SPRUL BAR BYED

KYI GONG GIS BSDUS PA MA YIN, LHA'I RNA BAS KYANG RANG SA 'AM
'OG MA'I SGRA THOS KYI GONG MA MIN, DE BZHIN DU SEMS KYI RNAM
GRANGS KYANG SA GONG MA MI SHES, SNGON GNAS RJES SU DRAN PAS
KYANG SA GONG MA MI DRAN, 'CHI 'PHO DANG SKYE BA SHES PAS KYANG

GONG MA'I DE MI MTHONG BA'I PHYIR, RTZA BAR, RANG DANG 'OG SA'I
YUL CAN YIN, ,ZHES SO, ,DE LNGA 'THOB TSUL GNYIS YOD DE, SNGON
TSE RABS GZHAN DU MA 'DRIS PA SBYOR PAS 'THOB PAR BYA BA DANG,
'DRIS PAS NI CHAGS PA DANG BRAL BAS

'THOS? PA'I PHYIR, RTZA BAR, ,'THOB BYA 'DRIS PAS CHAGS BRAL
BAS, ,ZHES SO, ,GNYIS PA NI, GSUM PA DRAN PA NYER BZHAG GSUM
ZHES BYUNG, MNGON SHES DRUG CHOS CAN, DRAN PA NYER BZHAG DANG
LDAN TSUL YOD DE, GSUM PA SEMS

KYI RNAM GRANGS SHES PA TSOR SEMS CHOS DRAN PA NYER BZHAG GSUM
GYI RANG BZHIN DANG, RNA BA'I MNGON SHES RDZU 'PHRUL GYI MNGON
SHES LHA'I MIG GI MNGON SHES DRAN PA NYER BZHAG DANG PA LUS DRAN
PA NYER BZHAG GI RANG BZHIN DANG,

@035A *, ,MNGON SHES LHAG MA DRAN PA NYER BZHAG BZHI'I RANG
BZHIN CAN YIN PA'I PHYIR, DANG PO GRUB STE, RTZA BAR, GSUM PA
DRAN PA NYER BZHAG GSUM, ,ZHES SO, ,GNYIS PA GRUB STE, RTZA BAR,
DANG PO RDZU 'PHRUL RNA BA

MIG ,ZHES SO, ,GSUM PA GRUB STE, RANG 'GREL LAS, LHAG MA NI
DMIGS KYIS MA PHYE BA'I PHYIR DRAN PA NYE BAR BZHAG PA BZHI CAR
GYI RANG BZHIN NO, ,ZHES SO, ,GSUM PA NI, MIG DANG RNA BA'I
MNGON SHES NI, ,LUNG DU MA BSTAN LHAG

RNAMS DGE ,ZHES BYUNG, SHES BYA CHOS CAN, MNGON SHES DRUG LA DGE
BA DANG LUNG MA BSTAN GYI KHYAD PAR YOD DE, MIG DANG RNA BA'I
MNGON SHES NI DPANG SHES DE'I 'KHOR GYI SHES RAB LUNG DU MA
BSTAN PA YIN LA, LHAG MA BZHI SHES RAB DGE BA YIN PA'I

PHYIR; DANG PO GRUB STE, RANG 'GREL LAS, DE DAG KYANG MIG DANG
RNA BA'I RNAM PAR SHES PA DANG, MTSUNGS PAR LDAN PA'I SHES RAB
YIN NO, ,ZHES GSUNGS PA'I PHYIR, 'O NA, MNGON SHES BSAM GTAN
BZHI BA'I SA BAR MI 'THAD PAR

THAL; DBANG SHES RTOG DPYOD DANG BCAS PAS KHYAB PAS PHYIR NA,
BYE SMRA NA RE MA KHYAB STE, RTEN GYI DBANG PO SA GANG YIN PA'I
DBANG DU BYAS NAS SAM YANG NA MNGON SHES RNAM GROL YIN PA'I DE
'DREN BYED KYI BSAM GTAN GNYIS PA'AM GSUM

PA'AM BZHI BA'I BAR CHAD MED LAM DE'I DBANG GIS BSAM GTAN GNYIS
PA SOGS? SU BZHAG PA'I PHYIR, RANG 'GREL LAS, RTEN GYI DBANG
GIS DE'I SA BAR BSTAN PA'I PHYIR TE, NAS, YANG NA BAR CHAD MED
PA'I LAM GYI DBANG GIS SO, ,

@035B ZHES GSUNGS PA'I PHYIR, RTAGS GNYIS PA GRUB STE, RTZA BAR,
RNAMS DGE ZHES DANG, RANG 'GREL LAS, GZHAN BZHI NI DGE BA DAG
YIN NO, ,ZHES GSUNGS PA'I PHYIR, DE LA KHO NA RE 'O NA BSTAN
BCOS RAB TU BYED PA LAS MNGON PAR SHES

PA GANG ZHE NA, SHES RAB DGE BA YIN NO, ,ZHES GSUNGS PA MI 'THAD
PAR THAL, MIG RNA BA'I MNGON SHES SHES RAB DGE BA MA YIN PA'I
PHYIR NA, BYE SMRA NA RE, DE LA'ANG MI 'GAL TE, GTZO BO RDZU
'PHRUL SOGS DGE BA YIN PAS SAM, YANG

PHAL CHE BA DGE BA'I DPANG DU BYAS PA'I PHYIR, ZER RO, ,RANG
'GREL LAS, DE NI GTZO BO'AM PHAL CHE BA BSTAN PA YIN NO, ,ZHES
SO, ,BZHI PA NI, GSUM NI RIG PA SNGON MTHA' SOGS, ,MA RIG PA NI
BZLOG PHYIR RO, ,MI SLOB THA MA

GNYIS NI DE'I, ,RGYUD LAS SKYE PHYIR DE ZHES BYA, ,SLOB LA 'DOD
DE MA RIG DANG, ,BCAS RGYUD PHYIR NA RIG MA BSHAD, ,CES BYUNG,
MDO LAS, MI SLOB PA'I RIG PA NI GSUM ZHES RIG PA GSUM YOD DE, MI
SLOB PA'I RGYUD KYI SNGON GNAS

SHES PA DANG, 'CHI 'PHO DANG SKYE BA SHES PA DANG, ZAG ZAD SHES
PA GSUM NI RIG PA YIN PA'I PHYIR, RTZA BAR, GSUM NI RIG PA ZHES
SO, ,RIG PA GSUM 'JOG LA GZHAN MI 'JOG PA'I RGYU MTSAN YOD DE,
DE GSUM GYIS RIM BZHIN

DU SNGON GYI MTHA' DANG SOGS PA PHYI MA'I MTHA' DANG BAR LA KUN
DU RMONGS PA BZLOG PA'I PHYIR, RTZA BAR, SNGON MTHA' SOGS, MA
RIG PA NI BZLOG PHYIR RO, ,ZHES SO, ,DE GSUM LAS KYANG DON DAM
PA'I SLOB PA'I RGYUD KYI MNGON SHES THA

@036A *, ,MA ZAG ZAD KYI MNGON SHES KHO NA MI SLOB BA YIN GYI
GZHAN GNYIS NI DON DAM PA'I MI SLOB PA MA YIN TE, DE GNYIS SLOB
PA YANG MA YIN MI SLOB PA YANG MA YIN KYANG, MI SLOB PA DE'I
RGYUD LA SKYES PA'I PHYIR MI SLOB

PA ZHES BYA BA TZAM YIN PA'I PHYIR TE, RTZA BAR, GNYIS NI DE'I,
,RGYUD LA SKYES PHYIR DE ZHES BYA, ,ZHES SO, ,SNGON GNAS RJES
DRAN DANG 'CHI 'PHO SKYE SHES MNGON SHES GNYIS SLOB PA LA'ANG
YOD PAR 'DOD MOD 'ON KYANG SLOB PA'I RIG PAR MA

BSHAD DE SLOB PA DE MA RIG PA DANG BCAS PA'I RGYUD YIN PA'I
PHYIR, RTZA BAR, SLOB LA 'DOD DE MA RIG DANG, ,BCAS RGYUD PHYIR
NA RIG MA BSHAD, ,ZHES SO,, ,,LNGA PA NI, DANG PO GSUM PA DRUG
PA NI, ,CHO 'PHRUL RNAM YIN BSTAN

PA MCHOS, ,MI 'KHRUL PHYIR DANG PHAN PA DANG, ,YID 'ONG 'BRAS LA
SBYOR BYED PHYIR, ZHES BYUNG, CHO 'PHRUL DE LA RDZU 'PHRUL GYI
CHO 'PHRUL DANG, KUN BRJOD PA'I CHO 'PHRUL DANG, RJES SU BSTAN
PA'I CHO 'PHRUL YOD DE, MNGON SHES DRUG GI DANG PO RDZU

'PHRUL GYI CHO 'PHRUL DANG, MNGON SHES GSUM PA SEMS KYI RNAM
GRANGS SHES PA NI KUN BRJOD PA'I CHO 'PHRUL DANG, DRUG PA ZAG
ZAD KYI MNGON SHES NI RJES SU BSTAN PA'I CHO 'PHRUL YIN PA'I
PHYIR, DE RNAMS LA CHO 'PHRUL ZHES BRJOD PA'I RGYU

MTSAN YOD DE, DANG PO NYID DU GDUL BYA'I YID SHIN TU 'PHROG PAR
BYED PAS NA CHO 'PHRUL LAM, 'DI DAG GIS ZHE 'GRAS PA DANG BAR
MAR GNAS PA RNAMS KYI YID 'PHROG PAR BYED PAS NA CHO 'PHRUL ZHES
BRJOD PA'I PHYIR, CHO 'PHRUL GYI SKAD

@036B DOD PRA TI H'A TY'A ZHES PA'I PRA TI DANG PO'AM SHIN TU
'AM SO SOR DANG H'A TY'A 'PHROG BAR BYED PA LA 'JUG PA'I PHYIR,
SGRA SGRUB PA HRI NYA 'PHROG PA LA'O BYINGS BZHAG STE BYA, DE
DAG GI NANG NAS RJES SU BSTAN PA'I CHO 'PHRUL MCHOG YIN TE, YANG
DAG PA RJES SU STON PA NI

BSTAN PA DE GZHAN DU BYA MI NUS PAS MI 'KHRUL BA'I PHYIR, GANG
SPEL LAS, RDZU 'PHRUL DANG KUN TU BRJOD PA DAG NI 'DI LAS PHYI
ROL TU GYUR BA RNAMS LA YANG SRID KYI, ZAG PA ZAD PA SHES PA NI
MA YIN TE, MI 'KHRUL BA DANG, THUN MONG MA YIN PA'I PHYIR

RO; ;ZHES DANG, MI 'KHRUL TSUL YANG DE NYID LAS YANG DAG PA JI
LTA BA BZHIN RJES SU STON PA NI, RNAM PA GZHAN DU MI NUS PAS MI
'KHRUL BA NYID YIN TE, NYON MONGS ZAG PA MED NA MI 'BYUNG BA'I
PHYIR RO, ,ZHES GSUNGS PA'I PHYIR DANG, RANG

'GREL LAS KYANG NGO, GZHAN YANG DE GNYIS LAS RJES BSTAN CHO
'PHRUL MCHOG YIN TE, RDZU 'PHRUL DANG KUN TU BRJOD PA GNYIS KYIS
GZHAN SEMS GTONG BA TZAM YIN LA, RJES BSTAN GYIS THAMS CAD NYE
BAR STON PA'I SGO NAS PHAN PA DANG SDUG

BSNGAL MED PA'I YID DU 'ONG BA'I 'BRAS BU LA SBYOR BA'I PHYIR
RO, ,RTZA BAR, PHAN PA DANG, YID 'ONG 'BRAS LA SBYOR BYED PHYIR,
ZHES SO,, ,,GNYIS PA MNGON SHES SO SOR BSHAD PA LA, RDZU 'PHRUL
GYI MNGON SHES, LHA'I MIG DANG RNA BA

BSHAD PA SKYES THOB SOGS KYI KHYAD PAR BSHAD PA GSUM DANG PO LA
RDZU 'PHRUL GYI NGO BO 'BRAS BU DANG BCAS PA, SPRUL SEMS YUL
DANG BCAS PA, SPRUL BA BYED TSUL ZHAR BYUNG DANG BCAS PA, RDZU
'PHRUL GYI DBYE BA DANG BZHI, DANG PO NI, RDZU

@037A *, ,'PHRUL TING 'DZIN DE LAS NI, ,SPRUL DANG 'GRO BA STON
PA LA, ,YID MGYOGS 'GRO BA GZHAN DAG LA, ,PHYIN BYED MOS PA LAS
BYUNG YANG, ,ZHES BYUNG, RDZU 'PHRUL 'DI CI ZHE NA, BYE SMRA NA
RE, RDZU 'PHRUL GYI NGO BO YOD DE,

TING NGE 'DZIN LA 'JOG PA'I PHYIR, RANG 'GREL LAS, BYE BRAG TU
SMRA BA'I LUGS KYIS NI RDZU 'PHRUL TING 'DZIN ZHES SO, ,SGRA DON
YOD DE, 'BYOR BAR BYED PAS SAM SGRUB PAR BYED PAS NA RDZU 'PHRUL
ZHES BRJOD PA'I PHYIR, TING 'DZIN DES SGRUB PAR BYED

PA GNYIS YOD DE, SPRUL BA DANG 'GRO BA GNYIS YOD PA'I PHYIR,
RTZA BAR, DE LAS NI SPRUL DANG 'GRO BA ZHES SO, ,DE'I 'GRO BA NI
RNAM PA GSUM YOD DE, MYUR BA BYA LTAR LUS RIM GYIS PHYIN BYED
DANG, THAG RING PO LA NYE BAR MOS PA LAS

BYUNG BA DANG, YID LTAR MGYOGS PA STE 'GRO BA GSUM YOD PA'I
PHYIR TE, STON PA LA YID MGYOGS KYI 'GRO BA YOD DE, YUL THAG
SHIN TU RING POR YANG THUGS BSKYED PA'I DUS DE KA RANG GIS BYON
PA'I PHYIR DANG, DE STON PA KHO NA LA

YOD PA'I PHYIR TE, RTZA BAR, STON PA LA, YID MGYOGS 'GRO BA ZHES
DANG, MDO LAS KYANG, SANGS RGYAS KYIS YUL NI BSAM GYIS MI KHYAB
BO, ,ZHES SO, ,NYAN THOS DANG RANG SANGS RGYAS RNAMS LA LUS
PHYIN BYED KYI 'GRO BA YOD DE,

THAG RING BA LA YANG BYA BZHIN DU RIM GYIS LUS PHYIN BAR BYED
PA'I PHYIR, RTZA BAR, GZHAN DAG LA, PHYIN BYED CES DANG, MDO
LAS, 'PHAGS PA'I DGE 'DUN BSAM MI KHYAB, ,CES SO, ,MOS PA LAS
BYUNG BA YANG YOD DE, THAG

@037B RING PO LA NYE BAR MOS NAS MYUR DU 'GRO BA'I PHYIR, RTZA
BAR, MOS PA LAS BYUNG YANG, ,ZHES DANG, BCOM LDAN 'DAS KYIS
KYANG, BSAM GTAN PA RNAMS KYI BSAM GTAN GYI YUL NI BSAM GYIS MI
KHYAB BO, ,ZHES GSUNGS PA'I PHYIR, GNYIS

PA NI; 'DOD PAR GTOGS PA'I SPRUL PA NI, ,PHYI YI SKYE MCHED BZHI
RNAMS GNYIS, ,GZUGS GTOGS GNYIS SPRUL SEMS DAG GI ,DE DAG KYANG
NI BCU BZHI'O, ,BSAM GTAN 'BRAS GNYIS NAS LNGA'I BAR, ,RIM BZHIN
GONG MA LAS SKYES

MIN; ,DE RNYED BSAM GTAN BZHIN DE NI, ,DAG DANG RANG LAS DE LAS
GNYIS, ZHES BYUNG, SPRUL BA LA GNYIS YOD DE, ,'DOD PAR GTOGS
PA'I SPRUL PA DANG, GZUGS SU GTOGS PA'I SPRUL PA GNYIS YOD PA'I
PHYIR, RANG 'GREL LAS,

SPRUL PA NI RNAMS PA GNYIS TE, 'DOD PA NA SPYOD PA DANG GZUGS NA
SPYOD PA'O, ,ZHES GSUNGS PA'I PHYIR, 'DOD PAR GTOGS PA'I SPRUL
PA NI PHYI'I SKYE MCHED GZUGS DRI RO REG BZHI KHO NA SPRUL PAR
NGES KYI, NANG GI SKYE MCHED MIG SOGS SPRUL

PAR MI BYED, DE LTAR NA SNGON MED PA'I SEMS CAN 'BYUNG BAR 'GYUR
PA'I PHYIR, PHYI YANG SGRA'I SPRUL PA MED DE, RIGS 'DRA'I RGYUN
CHAD PA'I PHYIR, CHOS KYIS SKYE MCHED DANG YID KYI SKYE MCHED
SPRUL PA MA YIN TE, SPRUL SEMS MED PA'I PHYIR, DE LA

KHO NA RE, SKU GSUNG THUGS SPRUL PA MED PAR THAL, 'DOD PA DE'I
PHYIR, 'DOD NA, MDO LAS SKU GSUNG THUGS SPRUL BAR BSHAD PA DANG
'GAL ZER BA'I RTZOD PA THEG PA GONG 'OG GNYIS KAR 'BYUNG NGO,
,SO SO LA ZHIB CHA DGOS, 'DOD PA'I
@038A *, ,SPRUL PA NI RNAM PA GNYIS YOD DE, RANG NYID SENG GE
'AM GLING PO CHER SPRUL PA RANG LUS DANG 'BREL BA DANG, BDAG
NYID LAS PHYI ROL TU SENG GE'AM GLANG PO CHER SPRUL PA GZHAN GYI
LUS DANG 'BREL BA GNYIS

YOD PA'I PHYIR, RTZA BAR RNAMS GNYIS ZHES SO, ,'DIS GANG ZAG
DANG DBANG PO SPRUL PA MA YIN TE, SKYE MCHED BZHI SPRUL PA DE'I
PHYIR, SENG GER SPRUL KYANG SENG GE MA YIN PA'I GANG ZAG MA
SPRUL CING, SPRUL GZHI GANG ZAG YIN KYANG

GANG ZAG DE MA SPRUL PA'I PHYIR, MA GRUB NA, SPRUL PA BRGYAD
DANG 'GAL LO, ,GZUGS KYI RTEN CAN GYIS GZUGS SU GTOGS PA'I DRI
RO MED PA'I PHYI'I GZUGS DANG RAG BYA'I SKYE MCHED SPRUL PA
GNYIS YOD PA'I PHYIR, RTZA BAR GZUGS

GTOGS GNYIS ZHES SO, ,DES NA 'DOD PA'I RTEN GYI SPRUL PA BZHI
YOD DE, DE'I SPRUL PA 'DOD PA'I RNAM PA CAN BDAG DANG GZHAN
RGYUD LA 'BREL BA GNYIS DANG, DE'I SPRUL PA GZUGS GTOGS BDAG
DANG GZHAN LUS DANG 'BREL BA GNYIS

DANG BZHI YOD PA'I PHYIR, RANG 'GREL LAS, 'DI NI SPRUL PA RNAMS
PA BZHI YIN NO, ,ZHES DANG, GANG SPEL LAS, 'DI NI SPRUL PA RNAMS
PA BZHI YIN NO, ,ZHES BYA BA NI 'DOD PA'I KHAMS SU SKYES PA'I
'O, ,ZHES SO, ,DE BZHIN DU GZUGS

KHAMS KYIS RTEN CAN GYIS SPRUL PA 'DOD PAR GTOGS PA DANG, GZUGS
KHAMS SU GTOGS PA GNYIS DANG, DE RE RE LA BDAG LUS DANG GZHAN
LUS DANG GNYIS GNYIS STE BZHI YOD PAS, 'DOD GZUGS KYIS SPRUL PA

@038B BRGYAD YOD PA'I PHYIR, RANG 'GREL LAS, GZUGS KYI KHAMS NA
YANG DE DANG 'DRA BAS MDOR BSDUS NA SPRUL PA NI RNAMS BA BRGYAD
YIN NO, ,ZHES DANG, RGYAL SRAS MA LAS, JI LTAR 'DOD PA'I KHAMS
SU SKYES PA SPRUL PA 'DOD PA NA SPYOD PA

DANG; GZUGS NA SPYOD PA RNAM PA GNYIS SPRUL PAR BYED LA DE YANG
BDAG GI LUS DANG 'BREL BA DANG GZHI GYI LUS DANG 'BREL BA DANG
RNAM PA GNYIS YIN PAS, RNAM PA BZHI YIN PA DE BZHIN DU GZUGS KYI
KHAMS SU SKYES PA YANG RNAM PA BZHI SPRUL

PAR BYED PA ZHES GSUNGS PA'I PHYIR, DE YAN CHAD KYI SPRUL SEMS
KYI YUL BSHAD NAS, MNGON SHES KHO NAS SPRUL PAR BYED PA MA YIN
TE, MNGON SHES KYI 'BRAS BU SPRUL SEMS DAG GI SPRUL PA SPRUL PAR
BYED PA'I PHYIR, RTZA BAR SPRUL SEMS DAG

GI ZHES SO, ,DBYE NA SPRUL SEMS DE DAG KYANG BCU BZHI YOD DE,
BSAM GTAN DANG PO'I 'BRAS BU SPRUL SEMS 'DOD PA DANG, RANG SA
GCIG STE GNYIS DANG, GNYIS PA LA SPRUL SEMS 'OG SA GNYIS DANG
RANG SA STE GSUM DANG, GSUM PA

LA SPRUL SEMS 'OG SA GSUM DANG RANG SA STE BZHI DANG, BZHI PO LA
SPRUL SEMS 'OG SA BZHI DANG, RANG SA GCIG STE LNGA YOD PA'I PAR
RIM BZHIN SBYAR BA DE'I PHYIR, RTZA BAR DE DAG KYANG NI BCU
BZHI'O, ,BSAM GTAN 'BRAS GNYIS NAS

LNGA'I BAR, ,RIM BZHIN ZHES GSUNGS PA'I PHYIR, BSAM GTAN 'OG
MA'I MNGON SHES KYI 'BRAS BU SA GONG MA'I SPRUL SEMS BSKYED PA
MED DE BSAM GTAN KYIS 'BRAS BU SPRUL SEMS NI RANG GIS DANG SA
'OG MA BA KHO NAR NGES PA'I PHYIR, RTZA BAR

@039A *, ,GONG MA LAS SKYES MIN, ZHES SO, ,SPRUL SEMS RNYED TSUL
YOD DE, DE DAG BSAM GTAN GYIS DNGOS GZHI BZHIN DU 'OG SA LA 'DOD
CHAGS DANG BRAL BA'I RNYED PA'I PHYIR, RTZA BAR DE RNYED BSAM
GTAN BZHIN,

ZHES SO, ,SPRUL BA'I SEMS KHO NA LAS LDANG BAR 'GYUR BA MED DE,
SPRUL SEMS DE NI DANG POR SPRUL BAR 'JUG TSE BSAM GTAN DAG PA BA
DANG, RGYUN GYI TSE RANG NYID DANG GNYIS LAS 'BYUNG LA, SPRUL BA
DE LAS LDANG BA'I TSE NA YANG BSAM

GTAN DAG PA DANG, ,SPRUL SEMS GNYIS LAS LDANG BA'I PHYIR, ZUR
DANG PO NI, RTZA BAR, DE NI DAG DANG RANG LAS ZHES SO, ,ZUR
GNYIS PA NI, RTZA BAR DE LAS GNYIS, ZHES SO, ,GSUM PA SPRUL BA
BYED TSUL ZHAR BYUNG DANG BCAS

PA NI; RANG GI SA BAS SPRUL PAR BYED, ,SMRAR 'JUG PA NI 'OG MAS
KYANG, ,STON MIN SPRUL BA PO DANG BCAS, ,BYIN GYIS RLABS NAS
GZHAN 'JUG PHYIR, ,SHI BA LA YANG BYIN RLABS YOD, ,MI BRTAN LA
MED GZHAN DAG MIN, ,DANG

POR DU MAS GCIG YIN TE, ,BYANG BAR 'GYUR NAS BZLOG PA'O, ,SGOM
LAS SKYES PA LUNG MA BSTAN, ,SKYE BA LAS SKYES RNAMS GSUM MO,
,ZHES BYUNG, SA GZHAN GYI SPRUL SEMS KYI SA GZHAN GYI SPRUL BA
MI BYED DE, RANG GI SA PA'I

SPRUL SEMS KYIS SPRUL BAR BYED PA'I PHYIR, RTZA BAR RANG GI SA
PAS SPRUL BAR BYED, ZHES SO, ,BSAM GTAN GNYIS PA YAN CHAD KYI
SPRUL BA NGAG SMRA BAR 'JUG PA NI, SA 'OG MA BSAM GTAN DANG PO'I
SEMS KYIS SMRA BAR 'JUG TE, GNYIS

@039B PA SOGS NA NGAG KUN NAS SLONG BA LA, KYANG SGRA'I 'DOD PA
DANG BSAM GTAN DANG PO'I SPRUL PA SMRA BA RANG KHO NA'I SEMS
KYIS BYED PAR BSTAN PA'I PHYIR, RTZA BAR SMRAR 'JUG PA NI 'OG
MAS KYANG, ZHES SO, ,SPRUL BA NGAG SMRA TSUL YOD DE, STON PA

MA YIN PA'I SPRUL PA NI SPRUL BA PO DANG BCAS TE CIG CAR SMRA
DGOS LA, SANGS RGYAS KYI SPRUL BA JI LTAR BZHED PA BZHIN, SMRA
BAR BYED PA'I PHYIR, JI SKAD DU, GCIG GIS SMRA BAR BYED PA NA,
,SPRUL BA THAMS CAD SMRA BAR BYED, ,GCIG MI SMRA BAR

GYUR PA DANG, ,DE DAG THAMS CAD SMRAR MI 'GYUR, ZHES GSUNGS PA'I
PHYIR, RTZA BAR, STON MIN SPRUL BA PO DANG BCAS, ZHES SO, ,DE LA
SPRUL BA NGAG SMRA BA MI 'THAD PAR THAL, RGYUD GCIG LA SMRA SEMS
DANG SPRUL SEMS GNYIS GCIG CAR MI

'BYUNG BA'I PHYIR ZER NA SKYON MED DE, DANG POR SPRUL BOS SPRUL
SEMS KYIS SPRUL BA YUN RING GNAS PAR GYUR CIG SNYAM DU MOS NAS
BYIN GYIS RLABS TE, DE'I 'OG DU SEMS GZHAN DAG GI KUN SLONG RTOG
DPYOD DANG BCAS PA DE DAG 'DI LTAR SMRA BAR

GYUR CIG SNYAM DU MOS NAS NGAG SMRA BA LA 'JUG PA'I PHYIR, RTZA
BAR, BYIN GYIS RLABS NAS GZHAN 'JUG PHYIR, ZHES SO, ,SPRUL BA PO
GSON PAR MA ZAD SHI BA LA YANG BYIN GYIS RLABS PA YOD DE, 'PHAGS
PA'I GNAS BRTAN 'OD SRUNG CHEN

POS MYA NGAN LAS 'DAS PA'I RUS PA RJE BTZUN BYAMS PA MA BYON BAR
TU GNAS PAR BYIN GYIS RLABS PA'I PHYIR, RTZA BAR SHI BA LA YANG
BYIN RLABS YOD, CES SO, MI BRTAN PA'I DNGOS PO LA BYIN RLABS MED
DE, 'PHAGS PA 'OD SRUNG GI SHA

@040A *, ,LA SOGS PA BYIN GYIS MA RLABS PA'I PHYIR, RTZA BAR, MI
BRTAN LA MED, CES SO, ,SDE BA GZHAN DAG NA RE, SHI BA LA YOD PA
MA YIN TE, 'PHAGS PA 'OD SRUNG GI RUS PA LA GNAS PA NI GNAS

GTZANG MA'I LHA'I MTHUS YIN PA'I PHYIR RO, ,ZHES ZER RTZA BAR
GZHAN DAG MIN ZHES SO, ,'O NA SPRUL SEMS DU MAS SPRUL BA GCIG
BYED DAM SPRUL SEMS GCIG GIS SPRUL BA DU MA BYED CE NA GNYIS KA
BYED PA YOD DE, DANG PO SPRUL

SEMS DU MAS SPRUL BA GCIG BYED LA, PHYIS BYANG BAR GYUR PA NA DE
LAS BZLOG STE SPRUL SEMS GCIG GIS DU MA SPRUL BAR BYED PA'I
PHYIR, RTZA BAR, DANG PO DU MAS GCIG YIN TE, BYANG BAR GYUR NAS
BZLOG PA'O, ,ZHES SO, ,SPRUL

SEMS THAMS CAD LUNG MA BSTAN KHO NA MA YIN TE, BSGOM PA LAS
SKYES PA'I SPRUL SEMS LUNG MA BSTAN GNAS GNYIS PAR BSHAD PA
'DI'I DBANG DU BYAS LA, LHA DANG KLU LA SOGS PA'I SKYE BAS THOB
PA'I SPRUL SEMS NI DGE MI DGE

LUNG MA BSTAN GSUM YOD PA'I PHYIR, RTZA BAR BSGOM PA LAS SKYES
LUNG MA BSTAN, ,SKYE BA LAS SKYES RNAM GSUM MO, ,ZHES SO, ,BZHI
PA RDZU 'PHRUL GYI DBYE BA NI, RDZU 'PHRUL GSANG SNGAGS SMAN DAG
DANG, ,LAS LAS SKYES DANG

RNAM PA LNGA, ZHES BYUNG, RDZU 'PHRUL NI LNGA YOD DE, SGOM BYUNG
DANG SKYES THOB DE GNYIS DANG, GSANG SNGAGS LAS SKYES GANDHA RI
ZHES PA'I SNGAGS KYIS NAM MKHAR 'GRO BA DANG, RTOG BYED BYA BA'I
SNGAGS KYIS PHA ROL GYI SEMS SHES

@040B PA SOGS DANG, SMAN LAS SKYES PA SMAN GYIS KHYAB PAR LAG PA
DANG, RKANG BA LA BSKUS NA NAM MKHAR 'GRO BA LTA BU DANG, LAS
LAS SKYES PA DPER NA NGA LAS NU DANG SRID PA BAR MA RNAMS KYIS
LTA BU DANG LNGA YOD PA'I PHYIR, GNYIS PA

NI; LHA YI MIG DANG RNA BA YIN, ,BSAM GTAN SA PA'I GZUGS DVANGS
PA, ,RTAG TU RTEN BCAS MA TSANG MED, ,THAG RING PHRA SOGS SPYOD
YUL CAN, ,DGRA BCOM BSE RU STON RNAMS KYIS, ,STONG GNYIS GSUM
DANG GRANGS MED MTHONG, ,ZHES

BYUNG; LHA'I MIG DANG RNA BA'I MNGON SHES KYI BDAG RKYEN DU GYUR
PA'I LHA'I MIG DANG RNA BA DE BYANG CHUB SEMS DPA' DANG, 'KHOR
LOS SGYUR BA DANG KHYIM BDAG RIN PO CHE GSUM GYIS MIG LTA BU
LHA'I MIG SNA DANG 'DRA BA YIN NAM, LHA'I

MIG DANG RNA BA DNGOS GNAS DE GANG YIN ZHE NA, LHA'I MIG DANG
LHA'I RNA BA DNGOS GNAS PA RE YIN TE, BSAM GTAN LA SNYOMS PAR
ZHUGS PAS MIG GI YUL TU SNANG BA DANG, RNA BA'I NYE 'KHOR DU
SGRA LA GTOD PA'I SBYOR BAS BSAM

GTAN GYIS PA'I 'BYUNG BA RNAMS RGYUR BYAS PA'I GZUGS CAN DVANGS
PAS GZUGS MTHONG BA'I LHA'I MIG DBANG DANG SGRA THOS PA'I LHA'I
RNA DBANG DAG THOB PA'I PHYIR, RTZA BAR, LHA YI MIG DANG RNA BA
YIN, ,BSAM GTAN SA PA'I GZUGS

DVANGS PA, ZHES SO, ,'DI NI GONG 'OG MTHUN NO, ,SGOM BYUNG GI
LHA'I MIG RNA GNYIS KYI NGO BO'I KHYAD PAR YOD DE, RTAG TU RGYU
RNAM PAR SHES PA BCAS PA'I RTEN BCAS DANG, LONG BA LTA BU'I
DBANG PO MA TSANG BA MED PA DANG, ZHAR BA

@041A *, ,LTA BU'I NONGS PA MED LA, YUL GZUGS SGRA THAG RING BA
DANG, PHRA BA DANG, BSGRIB PA THAMS CAD MTHONG PA'I PHYIR, DANG
PO NI RTZA BAR RTAG TU BRTEN BCAS MA TSANG MED, CES SO, ,ZUR
GNYIS PA NI, RTZA BAR,

THAG RING PHRA SOGS SPYOD YUL CAN, ZHES DANG, RANG 'GREL LAS,
,GANG PHYIR SHA YIS MIG GIS GZUGS, ,THAG RING GNAS DANG BSGRIB
PA DANG, ,PHRA DANG THAMS CAD MI MTHONG BA, ,DE'I PHYIR LHA YIS
MTHONG BAR 'DOD, ,CES SO, ,LHA'I

MIG GI CI TZAM MTHONG BA'I TSAD YOD DE, NYAN THOS KYI LHA'I MIG
GIS STONG GNYIS DANG, BSE RU RANG RGYAL DGRA BCOM GYIS LHA'I MIG
GIS STONG GSUM 'DU BYED DANG BCAS RTZOL BA DANG BCAS NA MTHONG
LA, SANGS RGYAS KYIS BZHED PA TZAM GYIS

'JIG RTEN GYI KHAMS GRANGS MED PA GZIGS PA'I PHYIR, RTZA BAR,
DGRA BCOM BSE RU STON RNAMS KYIS, ,STONG GNYIS GSUM DANG GRANGS
MED MTHONG, ,ZHES SO, ,GSUM PA NI, GZHAN YANG SKYE BAS THOB DES
NI, ,SRID PA BAR MA MI

MTHONG NGO, ,SEMS SHES DE NI RNAM GSUM GANG, ,RTOG DANG RIGS
SNGAGS KYIS BYAS PA'ANG, ,DMYAL BA PAS NI DANG PO SHES, ,MI LA
SKYE BAS THOB PA MED, CES BYUNG, RDZU 'PHRUL KHO NAR MA ZAD
SKYES THOB GZHAN YANG YOD DE, LHA'I MIG

RNA SOGS YOD PA'I PHYIR, RTZA BAR, GZHAN YANG SKYE BAS 'THOB,
CES SO, ,SKYES THOB KYIS LHA'I MIG DES NI SRID PA BAR MA MI
MTHONG STE, DE NI MNGON SHES KHO NA'I YUL YIN GYI SKYES THOB LA
MNGON SHES MED PA'I PHYIR, RTZA BAR, DES

@041B NI SRID PA BAR MA MI MTHONG NGO, ,ZHES SO, ,SKYES THOB KYI
SEMS SHES LA GSUM YOD DE, DE LA DGE MI DGE LUNG MA STAN GSUM YOD
PA'I PHYIR, RTZA BAR, SEMS SHES DE NAS RNAM GSUM ZHES SO, ,SEMS
SHES GZHAN LA'ANG GSUM YOD DE,

GANG YANG MTSAN LTAS RNAMS KYIS PHA ROL GYI SEMS SHES PA RTOG GE
BA DANG, GANG YANG RIGS SNGAGS KYIS BYAS PAS SEMS SHES DE YANG
DGE MI DGE LUNG MA STAN GSUM YOD LA, BSGOM PA'I 'BRAS BU PHA ROL
SEMS SHES DGE BA KHO NA YIN

PA'I PHYIR, RTZA BAR, GANG, RTOGS DANG RIGS SNGAGS KYIS BYAS
PA'ANG, ZHES SO, ,PHA ROL SEMS SHES GZHAN YANG YOD DE, DMYAL BA
PAS NI DANG PO SKYES MA THAG LA PHA ROL SEMS SHES DANG SNGON NAS
DRAN PA LDAN ZHING, MI LA SKYE BAS

THOB PA'I SEMS SHES MED PA'I PHYIR, RTZA BAR, DMYAL BA PAS NI
DANG POR SHES, MI LA SKYE NAS THOB PA MED, ZHES SO, ,MI LA RANG
BZHIN GYIS TSE RABS DRAN PA YOD DE, DGE BA'I LAS KYI KHYAD PAR
LAS 'THOB PA'I PHYIR, RIN CHEN

'PHRENG BA LAS, CHOS KYI CHED DANG DE BZHIN DU, ,GZHUNG GI DON
DAG DRAN PA DANG, ,CHOS KYI SBYIN PA DRI MED PAS, ,TSE RABS DRAN
PA THOB PAR 'GYUR, ZHES DANG, 'JAM DPAL RTZA BA'I RTOG PA LAS,
MCHOD RTEN 'BUM BYAS NA RIG PA 'DZIN

PA'I 'KHOR LOS SGYUR BAR 'GYUR TE, ZHES PA NAS, YUL DBUS SU NYI
MA SHAR BA LTA BU'I DBANG PO THAMS CAD DANG LDAN PAR 'GYUR, THOS
PA 'DZIN PA DANG, SKYE BA DRAN PAR 'GYUR RO, ,ZHES GSUNGS PA LTA
BU LEGS BSHAD YANG BA'I PHYIR,
@042A *, ,SMRAS PA, CHOS MNGON SA LAM SHES BCU'I RNAM DBYE DANG,
,YON TAN BYED LAS MA 'DRES RAB MTHONG TSE, ,LHA YIS DGA' TSAL ZA
'OG RI MO DANG, MEN GE YI KLU YANG RMAD MI MTSAR, ,SKYES THOB
SGOM BYUNG

GSANG SNGAGS SMAN SBYOR DANG, ,LAS LAS SKYES PA'I RDZU 'PHRUL SO
SO YIS, ,NGO BO BYED LAS KHYAD BAR LA BSAM DUS, ,'JIG RTEN SGYU
MA MKHAN DE'ANG SKYENGS SAM SNYAMS, THEG GSUM THUN MONG LAM GYI
'JUG PA'I YUL, ,GZHI

LNGA'I RNAM BZHAG CHOS MNGON LAS GSAL BA'O, ,THUB PA'I MA MO
GSUNGS NAS BSNGAGS PA DE, ,MA 'KHRUL LEGS BSHAD LAM DU LEGS PAR
BKOD, ,DE LAS BYUNG BA'I DGE BA'I ZLA ZER GYIS, ,SKYE DGU'I LEGS
BYAS RGYU SKAR MGON

MDZAD DE, ,RMONGS PA'I MUN BSAL THUB BSTAN KUN DA'I TSAL, ,MA
LUS GCIG CAR BZHAD PA'I GNYEN GYUR CIG, ,,CES DAM PA'I CHOS
MNGON BA MDZOD KYIS DGONGS 'GREL GYI BSTAN BCOS THUB BSTAN NOR
BU'I GTER MDZOD,

DUS GSUM RGYAL BA'I BZHED DON KUN GSAL LAS GNAS BDUN PA YE SHES
BSTAN PA'I TSIG DON LEGS PAR BSHAD PA 'DIS KYANG KUN LA PHAN PAR
GYUR CIG, BKRA SHIS PAR GYUR CIG,

@042B [BLANK PAGE]